
Forord 


Danmark har i mange år været præget af en massiv debat om de kulturelle og de økonomi- 
ske konsekvenser af indvandringen. Meningerne er mange, og det skal der være plads til. 

Men det er vigtigt, at debatten bliver ført på et sagligt og faktuelt grundlag. I denne økonomi- 
ske analyse belyser Finansministeriet, hvor meget indvandrerne og deres efterkommere 
påvirker de offentlige finanser. 

Den umiddelbare og mest iøjnefaldende konklusion af analysen er nedslående: I 2014 koste- 
de indvandrere og deres efterkommere de offentlige finanser 28 mia. kr. Det er alt for mange 
penge. Derfor har både den nuværende regering og den tidligere V-regering gennemført en 
konsekvent udlændingepolitik, med 50 konkrete stramninger. Det har virket. Der kommer 
markant færre asylansøgere og familiesammenførte til Danmark nu end i 2014. Og samtidig 
er en større andel af de indvandrere, der er i Danmark, kommet i beskæftigelse. 

Analysen giver også plads til optimisme. Det står nemlig lysende klart, at så snart indvan- 
drerne - uanset hvor de kommer fra - bliver en del af det danske arbejdsmarked, så udgør 
de en gevinst for de offentlige finanser. Også indvandrere med lave indkomster udgør samlet 
set en gevinst for de offentlige finanser. Hver gang en indvandrer er i beskæftigelse, bidrager 
denne til opretholdelsen og sikringen af det danske velfærdssamfund. 

De største positive bidragydere til de offentlige finanser er indvandrere fra de vestlige lande, 
som kommer hertil for at arbejde. Det samme gælder indvandrere fra de østlige lande i EU. 
Men også indvandrere fra ikke-vestlige lande såsom Kina og Indien bidrager positivt. 

De indvandrere, der trækker mest på de offentlige finanser, er asylansøgere fra lande som 
Syrien og Somalia. De står ofte uden for arbejdsmarkedet, og har derfor også svært ved at 
blive ordentligt integreret i Danmark. Den situation risikerer at føre til parallelsamfund, frem- 
medgørelse og kriminalitet. Det ved vi af dårlig erfaring fra tidligere indvandring. 

Derfor er det afgørende, at vi fremover får flere indvandrere i job. De skal ud at arbejde, så 
de bliver en aktiv del af fællesskabet og dermed bidrager til vores alle sammens velstand. 
Regeringen har med en række initiativer allerede øget beskæftigelsen blandt de indvandrere, 
som er kommet til Danmark inden for de seneste år. Vi skal videre ad den vej. 


Danmark skal være et sted for dem, der kan og vil. De indvandrere, der både kan og vil bi- 
drage positivt til det danske samfund - integrere sig økonomisk såvel som kulturelt - de er 
også en gevinst. Så enkelt er det. 

God læselyst. 

Kapitel 1 

1 . Indledning og 
sammenfatning 

Siden starten af 1980'erne er antallet af indvandrere 1 i Danmark steget fra ZV 2 pct. af befolk- 
ningen til i dag at udgøre knap 10 pct. af befolkningen. Medregnes efterkommere, dvs. børn 
født i Danmark med indvandrerforældre, udgør gruppen 13 pct. af befolkningen. Indvandrere 
har derfor fået en stadig større betydning for dansk økonomi - fx i forhold til vækst, beskæfti- 
gelse og virkning på de offentlige finanser. Også fremover er der udsigt til, at indvandrere vil 
få stadigt større betydning for dansk økonomi. Den seneste befolkningsfremskrivning fra 
Danmarks Statistik viser således, at indvandrere i 2050 vil udgøre 13 pct. af befolkningen, og 
medregnes efterkommere udgør denne gruppe knap 20 pct. 

I denne analyse undersøges, hvordan indvandrere og deres efterkommere påvirker de offent- 
lige finanser. Analysen er baseret på en detaljeret opgørelse over den enkelte persons bidrag 
til de offentlige indtægter og træk på de offentlige udgifter og tager udgangspunkt i 2014, der 
er det seneste år med fuldt tilgængelige registeroplysninger. Med den anvendte metode 
fordeles samtlige offentlige indtægter og udgifter på enkeltpersoner bl.a. ved at anvende 
forskellige registerbaserede indikatorer. Datagrundlaget for analysen er Lovmodellens stik- 
prøver på 33,3 pct. af befolkningen. 

Analysen viser blandt andet at: 

• Medregnes nettoudgifter til indvandreres børn født i Danmark (efterkommere) er den 
samlede offentlige nettoudgift til indvandrere og efterkommere på 28 mia. kr. 

• Indvandrere fra vestlige lande bidrager samlet set positivt med omkring 6 mia. kr. til de 
offentlige finanser. Det skyldes, at mange er i arbejde og betaler skat. 

• Indvandrere fra ikke-vestlige lande udgør derimod en nettoudgift på 16 mia. kr., fordi 
mange modtager overførselsindkomst og derfor ikke bidrager nævneværdigt til de offent- 
lige indtægter. 

• Der er meget stor variation i bidraget til de offentlige finanser blandt gruppen af ikke- 
vestlige indvandrere - fx bidrager indvandrere fra Kina og Indien positivt til de offentlige 
finanser, mens indvandrere fra fx Syrien og Somalia i gennemsnit udgør en stor nettoud- 
gift. 

• Indvandrere, der kommer til Danmark for at arbejde, bidrager positivt til de offentlige 
finanser. Det gælder både indvandrere fra vestlige og ikke-vestlige lande. 

• Allerede ved lønindkomster på omkring 200.000-300.000 kr. bidrager beskæftigede 
indvandrere positivt til de offentlige finanser. 


1 Indvandrere defineres af Danmarks Statistik som personer, der opholder sig i Danmark, men er født i udlandet 
af forældre, som ikke er danske statsborgere. 

Det skal understreges, at beregningerne er baseret på en række metodevalg og beregnings- 
tekniske antagelser, som påvirker opgørelsen og indebærer en vis analyseusikkerhed. Opgø- 
relsen vedrører som nævnt året 2014, og er derfor påvirket af konjunkturforhold og andre 
særlige forhold, der påvirker de offentlige finanser i dette år. Det betyder også, at fremgangen 
i beskæftigelsen efter 2014 (også blandt indvandrere) ikke er indregnet i tallene, ligesom 
konsekvenserne af den store tilgang af flygtninge efter 2014 heller ikke indgår. 


Analysens resultater 

Med et gennemsnitligt årligt nettobidrag på 30.000 kr. pr. person er indvandrere fra vestlige 
lande den herkomstgruppe, der bidrager mest til de offentlige finanser pr. person - også 
mere end personer af dansk oprindelse, jf. tabel 1.1. Det afspejler blandt andet, at mange 
indvandrere fra vestlige lande kommer til Danmark i starten af den erhvervsaktive alder, samt 
at gruppen er forholdsvis velintegreret på arbejdsmarkedet. Blandt de vestlige indvandrere er 
der således relativt få børn og unge, som typisk trækker på de offentlige serviceydelser, og 
som ikke bidrager til de offentlige indtægter. 

Samlet set bidrager vestlige indvandrere positivt til de offentlige finanser med 6 mia. kr. Ind- 
vandrere fra ikke-vestlige lande udgør derimod en samlet nettoudgift på 16 mia. kr. svarende 
til en gennemsnitlig nettoudgift på 56.000 kr. pr. person. Den forholdsvis store nettoudgift for 
indvandrere fra ikke-vestlige lande afspejler blandt andet, at mange ikke er integreret på 
arbejdsmarkedet men modtager overførselsindkomst (se nedenfor). 


Tabel 1.1 

Nettobidrag til de offentlige finanser opdelt på herkomst, 2014 



Nettobidrag i alt 

Personer 

Gennemsnit 

Gennemsnit 
(25-64 årige) 


Mia. kr. 

1.000 

1.000 Kr. 

1.000 kr. 

Hele befolkningen 

28 

5.641 

5 

109 

Dansk oprindelse 

56 

5.003 

11 

124 

Indvandrere og efterkommere i alt 

-28 

638 

-44 

10 

- Indvandrere, vestlige 

6 

203 

30 

77 

- Efterkommere, vestlige 

-2 

23 

-70 

91 

- Indvandrere, ikke-vestlige 

-16 

282 

-56 

-33 

- Efterkommere, ikke-vestlige 

-17 

131 

-128 

-11 


Anm.: Antallet af personer er angivet i helårspersoner. Som følge af afrunding summerer 
herkomstgrupperne ikke til hele befolkningen. 

Kilde: Egne beregninger på baggrund af Lovmodellens datagrundlag. 

Hvis indvandrere og efterkommere ses under ét, er den samlede nettoudgift til indvandrere 
og efterkommere fra ikke-vestlige lande på 33 mia. kr., mens indvandrere og efterkommere 

fra vestlige lande samlet bidrager med nettoindtægter for knap 5 mia. kr. Det indebærer en 
samlet nettoudgift på 28 mia. kr. for indvandrere og efterkommere. 

Hovedparten af indvandrere fra vestlige lande kommer fra EU/EØS-lande, hvor der er fri 
bevægelighed for arbejdskraften på tværs af landegrænser. Indvandrere fra disse lande 
bidrager (i gennemsnit) positivt til de offentlige finanser med 28.000 kr. pr. person, jf. figur 
1.1. Siden udvidelsen af EU med en række østeuropæiske lande er indvandringen herfra 
øget. Denne gruppe af indvandrere bidrager også positivt til de offentlige finanser. I gennem- 
snit bidrager indvandrere fra de nye EU-medlemslande (EU, øst), med over 7.000 kr. pr. 
person. 

Sammenlagt bidrager indvandrere fra EU/EØS-lande med 5 mia. kr., hvoraf indvandrere fra 
de nye EU-medlemslande bidrager med godt mia. kr., jf. figur 1.2. 


Figur 1.1 

Gennemsnitlige nettobidrag i 1.000 kr. for 
vestlige indvandrere, 2014 

1.000 kr. 1.000 kr. 



■ Alle 25-64-årige 


Figur 1.2 

Samlede nettobidrag i mia. kr. for 
vestlige-indvandrere, 2014 


Mia. kr. Mia. kr. 

7 -| r 7 



Vestlige Indvandrere Øvrige vestlige EU, øst 
indvandrere fra EU/EØS 


Anm.: EU, øst indeholder indvandrere fra de nye medlemslande efter øst-udvidelsen af EU fra 2004. 

Kilde: Egne beregninger på baggrund af Lovmodellens datagrundlag. 

Personers bidrag til de offentlige finanser varierer helt naturligt over livet. Børn og ældre 
udgør typisk en nettoudgift, mens personer i de erhvervsaktive aldre typisk bidrager positivt til 
de offentlige finanser via skattebetaling mv., jf. figur 1.3. Når man sammenligner forskellige 
befolkningsgruppers nettobidrag til de offentlige finanser, kan en del af de målte forskelle 
således afspejle forskelle i alderssammensætningen mellem grupperne. 


De store negative bidrag fra efterkommere skyldes fx, at efterkommere som nævnt overve- 
jende består af børn og unge, der trækker på de offentlige udgifter til fx pasning og uddan- 
nelse, og som kun i mindre grad bidrager til de offentlige indtægter. I de kommende årtier må 
det forventes, at disse efterkommere i højere grad bidrager positivt til de offentlige finanser i 
takt med, at efterkommerne i større omfang bliver repræsenteret i de erhvervsaktive alders- 
grupper, og derfor i højere grad opnår beskæftigelse og betaler skat. 

Hvis der i beregningen af nettobidragene korrigeres for de underliggende forskelle i alders- 
sammensætningen mellem grupperne (aldersstandardisering), reduceres nettobidraget for 
indvandrere, mens nettobidraget for efterkommere øges, jf. figur 1.4. For indvandrere fra 
vestlige lande medfører aldersstandardiseringen et fald i det gennemsnitlige nettobidrag fra 
30.000 kr. til 1.000 kr. Det skyldes, at vestlige indvandrere er overrepræsenteret i de er- 
hvervsaktive aldre, som i gennemsnit bidrager positivt til de offentlige finanser. 

Indvandrere fra ikke-vestlige lande er også overrepræsenteret i de erhvervsaktive aldre, og 
aldersstandardiseringen medfører derfor, at det gennemsnitlige nettobidrag for ikke-vestlige 
indvandrere reduceres til -95.000 kr. 


Figur 1.3 

Nettobidrag til de offentlige finanser 
opdelt på alder, 2014 



1.000 kr. 
300 

200 

100 


-100 

-200 

-300 

-400 


— Dansk oprindelse 

— Indvandrere, ikke-vestlige 


Indvandrere, vestlige 


Figur 1.4 

Faktiske og aldersstandardiserede 
gennemsnitlige nettobidrag, 2014 


1.000 kr. 


1.000 kr. 



50 



0 


-50 


-100 

-150 


■ Faktiske 


Aldersstandardiseret 


Anm.: Ved aldersstandardiseringen i figur 1.4 beregnes det gennemsnitlige nettobidrag for herkomstgrup- 
pen i det hypotetiske scenarie, hvor herkomstgruppens alderssammensætning svarer til alderssam- 
mensætningen for personer af dansk oprindelse. 

Kilde: Egne beregninger på baggrund af Lovmodellens datagrundlag. 


Den forholdsvis store gennemsnitlige nettoudgift for indvandrere fra ikke-vestlige lande dæk- 
ker over en stor variation i størrelsen af den enkeltes nettobidrag. Blandt de 25-64-årige 
indvandrere fra ikke-vestlige lande er det således omkring 40 pct., der netto bidrager positivt 
til de offentlige finanser. Der er dog også en gruppe på ca. 10 pct., som medfører nettoudgif- 
ter for mere end 200.000 kr. pr. person. Til sammenligning er det ca. 60 pct. og 70 pct., der 
bidrager positivt til de offentlige finanser blandt henholdsvis indvandrere fra vestlige lande og 
personer af dansk oprindelse, jf. figur 1.5. 

Personer, der er i beskæftigelse, bidrager typisk positivt til de offentlige finanser, fordi be- 
skæftigede betaler mere i skatter og afgifter, og ikke modtager indkomsterstattende overfør- 
selsindkomst. Der er således en tæt sammenhæng mellem andelen, der er nettobidragsyde- 
re og beskæftigelsesandelen for de enkelte herkomstgrupper. 

Den relativt lave andel af ikke-vestlige indvandrere, der bidrager positivt til de offentlige finan- 
ser, afspejler således, at det for denne gruppe kun er omkring halvdelen af de 25-64-årige, 

der er i beskæftigelse. For personer af dansk oprindelse er det til sammenligning næsten 80 
pct. af de 25-64-årige, der er i beskæftigelse, yt. figur 1.6. 

Det peger på, at der er et stort potentiale for at styrke de offentlige finanser, hvis ikke-vestlige 
indvandrere (og deres efterkommere) i højere grad opnår beskæftigelse. Hvis det som et 
regneeksempel hypotetisk antages, at indvandrere og efterkommere havde samme beskæf- 
tigelses- og overførselsfrekvens som jævnaldrende med dansk oprindelse, ville de offentlige 
finanser blive forbedret med i størrelsesordenen 20 mia. kr., jf. kapitel 4. 

Det bemærkes, at der er tale om en hypotetisk potentialeberegning, som bygger på meget 
ekstreme forbedringer af navnligt ikke-vestlige indvandreres og deres efterkommeres tilknyt- 
ning til arbejdsmarkedet. Der kan således ikke peges på økonomiske reformer mv., der kan 
forventes at indebære denne forbedring af integrationen. 


Figur 1.5 

Herkomstgrupperne fordelt på størrelsen af 
den enkeltes nettobidrag, 25-64-årige, 2014 

Pct. Pct. 



Figur 1.6 

Arbejdsmarkedstilknytning opdelt på 
herkomst, 25-64-årige, 2014 


Pct. Pct. 



■ Øvrige uden for arbejdsstyrken ■ Studerende 
Dagpenge og kontanthjælp ■ Beskæftigede 


Anm.: I figur 1.6 er der opdelt efter arbejdsmarkedstilknytning i den registerbaserede arbejdsstyrkestatistik 
opgjort ultimo november 2014. 

Kilde: Egne beregninger på baggrund af Lovmodellens datagrundlag. 

En yderligere opsplitning af det gennemsnitlige nettobidrag på arbejdsmarkedsstatus viser, at 
alle typer af overførselsmodtagere og øvrige uden beskæftigelse i gennemsnit udgør en 
nettoudgift, mens det kun er beskæftigede, der bidrager positivt til de offentlige finanser, jf. 
figur 1.7. 

Figur 1.7 

Gennemsnitlige nettobidrag til de offentlige finanser opdelt på arbejdsmarkedsstatus og 
herkomst, 2014 



Anm.: Kun personer over 18 år er medtaget. Arbejdsmarkedsstatus er baseret på den registerbaserede 
arbejdsstyrkestatistik. Efterkommere indgår ikke. 

Kilde: Egne beregninger på baggrund af Lovmodellens datagrundlag. 


Blandt de beskæftigede er nettobidraget størst for personer med høje indkomster, fordi skat- 
tebetalingen og forbrugsafgifter stiger med indkomsten. Men også for personer med arbejds- 
indkomster mellem 200.000 og 300.000 kr. er nettobidraget til de offentlige finanser i gen- 
nemsnit positivt, jf. figur 1.8. Det viser, at der ikke nødvendigvis kræves meget høje indkom- 
ster, før indvandrere i arbejde bidrager positivt til de offentlige finanser. Det bemærkes, at 
den såkaldte "beløbsordning” giver udlændinge (udenfor EU/EØS-området) særlig let adgang 
til det danske arbejdsmarked til personer, som er tilbudt et arbejde med en årlig løn på mindst 
408.000 kr. (2017-niveau). 

De høje gennemsnitlige nettoudgifter for indvandrere fra ikke-vestlige lande - og den store 
variation i størrelsen af nettobidraget - afspejler, at gruppen er meget sammensat og fx både 
omfatter flygtninge, familiesammenførte og indvandrere, der kommer til Danmark for at 
arbejde eller studere. Det er derfor forventeligt, at der er store forskelle på de enkeltes 
nettobidrag (navnlig) blandt indvandrere fra ikke-vestlige lande. Opdeles vestlige og ikke- 
vestlige indvandrere efter opholdsgrundlag, er der således store forskelle i det 
gennemsnitlige nettobidrag mellem grupperne. 

De 25-64-årige indvandrere, der er kommet til Danmark for at arbejde (opholdsgrundlag 
erhverv) bidrager i gennemsnit positivt til de offentlige finanser, uanset om de kommer fra 
vestlige eller ikke-vestlige lande, jf. figur 1.9. 

Derimod udgør asylmodtagere og familiesammenførte til flygtninge en forholdsvis stor 
nettoudgift for de offentlige finanser. Flygtninge og familiesammenførte til flygtninge (asyl 
mv.) indebærer således en gennemsnitlig nettoudgift på godt 160.000 kr., og de bidrager 
dermed til at trække det gennemsnitlige nettobidrag ned for indvandrere fra ikke-vestlige 
lande. 

Figur 1.8 

Gennemsnitligt nettobidrag opdelt efter 
lønindkomst, 25-64 år, 2014 

1.000 kr. 1.000 kr. 



■ Indvandrere, vestlige Indvandrere, ikke-vestlige 


Figur 1.9 

Gennemsnitlige nettobidrag opdelt på 
opholdsgrundlag, 2014 

1.000 kr. 1.000 kr. 



■ Indvandrere, vestlige Indvandrere, ikke-vestlige 


Anm.: Opholdsgrupperne er opgjort på baggrund af det opholdsgrundlag indvandrerne første gang opholdt 
sig i landet på baggrund af. Danmarks Statistiks personregistre indeholder oplysninger fra 
Udlændingestyrelsen angående opholdstilladelser siden 1997. Det er derfor ikke muligt at fordele 
samtlige indvandrere, der opholder sig i landet på baggrund af opholdstilladelse. Knap halvdelen af 
indvandrerne i 2014 er fordelt på de fire opholdskategorier. 

Kilde: Egne beregninger på Lovmodellens datagrundlag. 


Det bemærkes, at antallet af asylmodtagere siden starten af 2000'erne og frem til 2014 lå på 
et relativt lavt niveau. Da opgørelsen er baseret på tal for 2014, indgår virkningen af den 
store tilgang af asylmodtagere i 2015 og 2016 ikke i denne analyse. 

Med offentliggørelsen af denne analyse er det første gang Finansministeriet analyserer de 
samlede nettoudgifter for indvandrere fra vestlige og ikke-vestlige lande. DREAM har imidler- 
tid tidligere lavet lignende analyser, som belyser nettoudgifterne ved indvandring i et ud- 
gangsår - og en fremskrivning af disse udgifter. 

I 2014 har DREAM beregnet, at nettoudgiften ved indvandrere og efterkommere fra ikke- 
vestlige lande samlet set er knap 17 mia. kr. i 2014 (2013-priser). I denne analyse er netto- 
udgiften for disse grupper opgjort til 33 mia. kr. hovedforklaringen på den store forskel er, at 
Finansministeriets analyse er en "historisk” opgørelse, hvor der på en række områder er 
adgang til detaljerede registeroplysninger om den enkeltes bidrag til de offentlige indtægter 
og træk på de offentlige udgifter. Beregningerne fra DREAM er derimod en model- 
fremskrivning foretaget før de faktiske 2014 data forelå. Flerudover er DREAMs befolknings- 
regnskab på visse punkter mindre detaljeret end det, der er anvendt i Finansministeriets 
analyse. 

Indledning og sammenfatning 


Sammenligninger med DREAM viser, at en stor del af forskellen kan forklares med, at der er 
anvendt forskellige fordelinger af henholdsvis selskabsskatter, pensionsafkastskat (PAL-skat) 
samt udgifter til beskæftigelsessystemet (sagsbehandlere mv.), retsvæsen (kriminalitet) og 
asyl. På disse områder har DREAM fordelt udgifter og indtægter ligeligt på alle voksne/alle 
personer , mens Finansministeriet anvender registerbaserede fordelingsnøgler, der mere 
præcist fordeler udgifter og indtægter på enkeltpersoner. Fx fordeles provenuet fra PAL-skat 
efter størrelsen af den individuelle pensionsformue - og ikke ligeligt på alle voksne som i 
DREAM 2 . 


2 Det bemærkes, at oplysningerne om individuelle pensionsformuer er baseret på et forholdsvist nyt register, som 
ikke var tilgængeligt i Danmarks Statistik, da analysen fra DREAM blev udarbejdet. 

2. Nettobidrag for 
indvandrergrupper 


Det danske velfærdssamfund stiller offentlige serviceydelser til rådighed for borgerne. Det 
drejer sig om fx sundhedsydelser, undervisning, pleje og kulturtilbud. Samtidig udbetales 
overførselsindkomster til personer, som ikke er i beskæftigelse. Både serviceydelserne og 
overførselsindkomster finansieres gennem skatter og afgifter. Velfærdssamfundet indebærer 
en betydelig omfordeling dels mellem personer med forskellig alder og dels mellem personer 
med forskelligt niveau for arbejds- og kapitalindkomst. 

Udgangspunktet for denne analyse er at søge at opgøre for hver enkelt indbygger i Danmark, 
hvor meget den pågældende på den ene side betaler i skatter og afgifter og på den anden 
side fraregne omkostningerne ved de ydelser og overførsler, som vedkommende modtager 
fra det offentlige. Dette kaldes i det følgende for personens nettobidrag til de offentlige finan- 
ser. Ved at opgøre nettobidraget pr. person er der blandt andet mulighed for at illustrere 
omfordelingen mellem forskellige grupper i befolkningen. Det kan fx være grupper opdelt 
efter alder, uddannelsesniveau eller herkomst. 

For at beregne den enkeltes nettobidrag er det nødvendigt at fordele samtlige offentlige 
indtægter og udgifter på de enkelte personer, der bor i Danmark. For en række indtægter og 
udgifter foreligger denne individualisering umiddelbart i Danmarks Statistiks registre. Det er fx 
tilfældet for indkomstskatter, ejendomsskatter samt udgifter til overførselsindkomster. 

For øvrige indtægter og udgifter er individualiseringen så vidt muligt foretaget på baggrund af 
registeroplysninger om aktivitetsmål og beregnede enhedsudgifter (fx udgifter til uddannelse, 
sundhed og børnepasning) eller ved lovmodelberegninger ud fra gældende regler (fx vægtaf- 
gift og registreringsafgift). Der er imidlertid en række indtægts- og udgiftsområder, som ikke 
er knyttet direkte til den enkelte, og hvor der ikke foreligger registeroplysninger. Dette gælder 
fx for indtægterne fra selskabs- og produktionsskatter og udgifter til visse former for kollektivt 
forbrug. I disse tilfælde er det derfor nødvendigt at anvende forskellige fordelingsnøgler til 
individualiseringen, jf. boks 2.1. 

Nettobidrag for indvandrergrupper 


Boks 2.1 

Individualisering af offentlige indtægter og udgifter 

Af de samlede offentlige indtægter er det lidt over halvdelen (52 pct.), der umiddelbart er individualiseret i 
Danmarks Statistiks registre. Det drejer sig primært om personlige indkomstskatter, jf. tabel a. Derudover er 
knap 40 pct. af de offentlige indtægter fordelt på enkeltindivider ved anvendelse af fordelingsnøgler (fx 
disponibel indkomst, lønindkomst eller pensionsformue), fordi der ikke umiddelbart foreligger oplysninger 
om den enkeltes bidrag. Det drejer sig fx om indtægterne fra moms samt produktions- og importskatter. 


Tabel a 

Metode til fordeling af offentlige indtægter og udgifter på personer 



Direkte fra 
register 

Aktivitetsmål fra 
registre samt 
modelberegninger 

Fordelingsnøgler 
(fx indkomst) 

Fordelt ligeligt på 
hele befolkningen 
(eller voksne) 

Indtægter 

52 pct. 

2 pct. 

38 pct. 

7 pct. 

Udgifter 

29 pct. 

33 pct. 

6 pct. 

28 pct. 


På udgiftssiden er det omkring 29 pct. af de samlede offentlige udgifter, der umiddelbart er individualiseret i 
Danmarks Statistiks registre. Disse udgiftsposter består primært af udgifter til indkomstoverførsler, herunder 
fx folkepension, førtidspension og dagpenge. Omkring en tredjedel af de offentlige udgifter er fordelt ved 
anvendelse registerbaserede aktivitetsmål og lovmodelberegninger. De omfatter fx udgifter til en række 
offentlige serviceydelser, hvor der i registrene er oplysninger om, hvilke individer der trækker på 
serviceydelserne (fx sundhed, pleje og uddannelse). I bilag 1 er der redegjort nærmere for de anvendte 
metoder til individualiseringen af de offentlige udgifter og indtægter. 

Det bemærkes, at indtægter og udgifter fordeles på personer, der er registreret med bopæl i Danmark, og 
analysen inddrager således ikke personer, der bor i Danmark uden gyldigt opholdsgrundlag. 


På baggrund af individualiseringen af de offentlige indtægter og udgifter for 2014 præsente- 
res i det følgende en opgørelse af forskellige befolkningsgruppers nettobidrag til de offentlige 
finanser. Analysen har særligt fokus på indvandrere og deres efterkommere fra henholdsvis 
vestlige og ikke-vestlige lande, men der vises også særskilte resultater for indvandrergrupper 
fordelt på opholdsgrundlag (fx asyl, familiesammenført, erhverv). Hovedresultaterne af analy- 
serne i dette kapitel fremgår af boks 2.2. 

Nettobidrag for indvandrergrupper 


Boks 2.2 

Hovedresultater 

• Indvandrere fra vestlige lande bidrager i 2014 samlet set netto med 6 mia. kr. til de offentlige finanser, 
fordi mange er i job og betaler skat, mens relativt få modtager overførselsindkomst. 

• Indvandrere fra ikke-vestlige lande indebærer derimod samlet set en udgift på 16 mia. kr. i 2014 - bl.a. 
fordi mange modtager overførselsindkomst og derfor ikke bidrager (nævneværdigt) til de offentlige 
indtægter. 

• Der er imidlertid meget stor variation i den enkeltes nettobidrag til de offentlige finanser - navnlig blandt 
indvandrere fra ikke-vestlige lande. I denne gruppe er det knap hver tredje, der i 2014 bidrager positivt til 
de offentlige finanser, mens omkring 10 pct. af gruppen indebærer en nettoudgift pr. person på mere 
end 200.000 kr. årligt. 

• Den store variation i nettobidraget for ikke-vestlige indvandrere afspejler, at gruppen er meget 
sammensat og fx både omfatter flygtninge (modtagere af asyl), familiesammenførte og personer, der 
kommer til Danmark for at arbejde eller studere. 

• En opdeling af indvandrere (siden 1997) efter opholdsgrundlag viser, at indvandrere, der er kommet som 
asylansøgere eller familiesammenførte til asylansøgere, i gennemsnit har et betydeligt negativt bidrag til 
de offentlige finanser. Det gælder også - om end i mindre grad - for familiesammenførte, hvorimod 
indvandrere med opholdstilladelse til erhverv i gennemsnit har et betydeligt positivt bidrag til de 
offentlige finanser. 

• Efterkommere til indvandrere fra både vestlige og ikke-vestlige lande bidrager negativt til de offentlige 
finanser, hvilket skal ses i lyset af, at disse grupper består af mange børn og unge. 


Det bemærkes, at opgørelserne i dette kapitel belyser det gennemsnitlige nettobidrag på 
tværs af aldersgrupperne. Da nettobidraget typisk er stærkt aldersafhængigt vil forskelle i 
alderssammensætningen mellem grupperne påvirke resultaterne. Dette belyses nærmere i 
kapitel 3. 

Samtidig bemærkes det, at analysen tager udgangspunkt i den faktiske offentlige saldo i 
2014, som blandt andet er påvirket af konjunktursituationen og særlige midlertidige forhold. 
For eksempel var der i 2014 ekstraordinært store indtægter fra henholdsvis beskatning af 
hævet kapitalpensionsordning (omlægninger til aldersopsparing) og fra pensionsafkastskat- 
ten (PAL-skat). 


Indvandrere fra vestlige og ikke-vestlige lande og deres 
efterkommere 

På baggrund af Danmarks Statistiks definition af vestlige og ikke-vestlige lande er befolknin- 
gen opdelt i fem herkomstgrupper: 

• Indvandrere fra henholdsvis vestlige og ikke-vestlige lande 

• Efterkommere fra henholdsvis vestlige og ikke-vestlige lande 

• Personer af dansk oprindelse 

Indvandrere defineres som personer der opholder sig i Danmark, men er født i udlandet af 
forældre, som ikke på fødselstidspunktet er danske statsborgere. Efterkommere er født i 

Nettobidrag for indvandrergrupper 


Danmark med forældre, som er indvandrere. Bilag 2 indeholder en beskrivelse af Danmarks 
Statistiks afgrænsning af disse grupper. 

Når de samlede nettobidrag til de offentlige finanser opgøres på disse herkomstgrupper, er 
der to hovedforklaringer på forskellene i nettobidragene mellem grupperne. 

For det første afhænger det samlede nettobidrag af befolkningsgruppens alderssammensæt- 
ning. Befolkningsgrupper med en overvægt af børn og unge eller af ældre vil have tendens til 
at have et lavere nettobidrag, fordi en stor del af de offentlige serviceydelser er målrettet mod 
disse aldersgrupper. Omvendt vil befolkningsgrupper med relativt mange personer i den 
erhvervsaktive alder alt andet lige have en tendens til højere nettobidrag både på grund af 
lavere niveau for offentlig service for disse aldersgrupper og på grund af, at skattefinansierin- 
gen primært kommer fra disse aldersgrupper, jf. kapitel 3. 

For det andet afhænger nettobidragene i høj grad af befolkningsgruppernes beskæftigelses- 
omfang (for en given alder). Det skyldes, at finansieringen af velfærdsydelserne hovedsage- 
ligt sker ved direkte og indirekte beskatning af arbejdsindkomst. Hertil kommer, at personer 
uden arbejdsindkomst ofte modtager overførselsindkomst, således at høj beskæftigelse både 
betyder større offentlige indtægter og lavere offentlige udgifter. Befolkningsgrupper med et 
lavt beskæftigelsesomfang vil derfor alt andet lige have et lavt nettobidrag, jf. kapitel 4. 

Udover forskelle i aldersfordeling og beskæftigelsesfrekvenser er der naturligvis også andre 
forhold, der påvirker de beregnede forskelle i nettobidrag, herunder lønniveau, arbejdstid og 
udgiftstrækket på offentlige serviceydelser på de enkelte alderstrin. 

Der er store forskelle i det gennemsnitlige nettobidrag pr. person til de offentlige finanser 
mellem de fem herkomstgrupper. Indvandrere fra vestlige lande er med et nettobidrag på 
30.000 kr. pr. person den gruppe, der i gennemsnit bidrager mest til de offentlige finanser - 
også mere end personer af dansk oprindelse, jf. tabel 2.1. Det afspejler blandt andet, at de 
fleste indvandrere kommer til Danmark, når de er i 20’erne, hvorfor der ikke er nævneværdi- 
ge offentlige udgifter forbundet med fx børnepasning, uddannelse (grundskole) samt sund- 
hedsydelser til børn for denne gruppe. Dertil kommer, at forholdsvis mange indvandrere fra 
vestlige lande er i beskæftigelse, og dermed bidrager til de offentlige indtægter. 

Efterkommere fra vestlige lande udgør en nettoudgift for de offentlige finanser med i gen- 
nemsnit 70.000 kr. pr. person. Det afspejler blandt andet, at en relativt stor andel af gruppen 
er børn og unge, som trækker på den offentlige service, men ikke bidrager til de offentlige 
indtægter. 

Samlet set har indvandrere fra vestlige lande et positivt nettobidrag på ca. 6 mia.kr., mens 
deres efterkommere udgør en nettoudgift på knap 2 mia. kr. - dvs. et samlet nettobidrag til de 
offentlige finanser på knap 5 mia. kr. for indvandrere og efterkommere fra vestlige lande. 

Tabel 2.1 

Nettobidrag til de offentlige finanser opdelt på herkomst, 2014 



Nettobidrag i alt 

Personer 

Gennemsnit 


Mia. kr. 

1.000 

1.000 kr. 

Dansk oprindelse 

56 

5.003 

11 

Indvandrere, vestlige lande 

6 

203 

30 

Efterkommere, vestlige lande 

-2 

23 

-70 

Indvandrere, ikke-vestlige lande 

-16 

282 

-56 

Efterkommere, ikke-vestlige lande 

-17 

131 

-128 

Hele befolkningen 

28 

5.641 

5 


Anm.: Antallet af personer er angivet i helårspersoner. 

Kilde: Egne beregninger på baggrund af Lovmodellens datagrundlag. 

Indvandrere fra ikke-vestlige lande udgør samlet set en nettoudgift på 16 mia. kr., mens 
deres efterkommere medfører en nettoudgift på 17 mia. kr. Gruppen udgør derfor en samlet 
nettoudgift på knap 33 mia. kr. 

De store forskelle på de samlede nettobidrag mellem efterkommere fra vestlige og ikke- 
vestlige lande dækker blandt andet over, at der er væsentligt flere efterkommere fra ikke- 
vestlige lande, og at langt hovedparten af efterkommere fra navnligt ikke-vestlige lande er 
børn og unge, som trækker på den offentlige service men (endnu) ikke bidrager til de 
offentlige indtægter. 

Indvandrere fra ikke-vestlige lande er i gennemsnit en nettoudgift på 56.000 kr. pr. person, 
mens indvandrere fra vestlige lande som nævnt i gennemsnit bidrager positivt til de offentlige 
finanser. 

Det negative bidrag til de offentlige finanser for indvandrere fra ikke-vestlige lande skyldes 
især, at gruppen i mindre omfang bidrager med indtægter i form af direkte og indirekte skat- 
ter, samt at ikke-vestlige indvandrere i større omfang end de øvrige herkomstgrupper modta- 
ger overførselsindkomst, jf. figur 2.1 og figur 2.2. 

Endelig er efterkommere fra ikke-vestlige lande i gennemsnit forbundet med en nettoudgift på 
128.000 kr., hvilket blandt andet dækker over, at gruppen er den yngste af 
herkomstgrupperne. Gruppen trækker derfor særligt på de offentlige serviceudgifter til fx 
daginstitutioner og uddannelse. 

For en detaljeret opgørelse af de offentlige indtægter og udgifter for indvandrere, efterkom- 
mere og personer med dansk oprindelse henvises til bilag 3. 

Anm.: Direkte skatter indeholder bl.a. kildeskatter, PAL-skat og selskabsskat. Indirekte skatter indeholder 
produktions- og forbrugsafgifter. Individuelt offentligt forbrug består primært af udgifter til 
offentlige serviceydelser. 

Kilde: Egne beregninger på baggrund af Lovmodellens datagrundlag. 

De gennemsnitlige nettobidrag for de forskellige herkomstgrupper dækker over store indivi- 
duelle forskelle inden for de enkelte grupper. Selvom indvandrere fra ikke-vestlige lande i 
gennemsnit er en nettoudgift for de offentlige finanser, er det fx omkring hver tredje, som 
netto bidrager positivt til de offentlige finanser. For både indvandrere fra vestlige lande og 
personer af dansk oprindelse er det til sammenligning ca. 45 pct., der netto bidrager positivt 
til de offentlige finanser jf. figur 2.3. 


Figur 2.3 

Fordeling af nettobidrag opdelt på herkomst i pct., 2014 

Pct. Pct. 



vestlig 

■ Under -200.000 kr. -200.000 - 0 kr. ■ 0-200.000 kr. ■ Over 200.000 kr. 


Anm.: Personer fra alle aldersgrupper indgår. 

Kilde: Egne beregninger på baggrund af Lovmodellens datagrundlag. 

Den relativt store gennemsnitlige nettoudgift for indvandrere fra ikke-vestlige lande afspejler 
både, at færre bidrager positivt til de offentlige finanser, og at flere bidrager med en stor 
nettoudgift sammenlignet med indvandrere fra vestlige lande og personer af dansk oprindel- 
se. Fx er det omkring 10 pct. af indvandrere fra ikke-vestlige lande, der bidrager med en 
nettoudgift på mere end 200.000 kr., mens denne andel er mindre for indvandrere fra vestlige 
lande og personer af dansk oprindelse. 

For efterkommere fra både vestlige og ikke-vestlige lande er det hovedparten, der bidrager 
med en nettoudgift for de offentlige finanser. Det skyldes som nævnt, at disse grupper 
primært består af børn og unge. 

De gennemsnitlige nettobidrag varierer også på tværs af indvandrernes oprindelseslande. 
Den store variation skyldes blandt andet sammensætningen af gruppen med hensyn til alder, 
baggrunden for indvandringen (fx erhverv, studie eller flygtninge) og opholdstid, idet disse 
forhold i høj grad påvirker gruppens tilknytning til arbejdsmarkedet, og dermed nettobidraget 
til de offentlige finanser. 

Blandt de ikke-vestlige lande udgør indvandrere fra Syrien og Somalia den største gennem- 
snitlige nettoudgift,)/", figur 2.4. For de fleste andre ikke-vestlige lande er indvandrere også en 
nettoudgift (i gennemsnit), men der er enkelte ikke-vestlige lande, hvor indvandrere ifølge 
opgørelsen bidrager positivt til de offentlige finanser, herunder Kina og Indien. For de fleste 
vestlige lande udgør indvandrere i gennemsnit en nettoindtægt for de offentlige finanser, jf. 
figur 2.5. 


Figur 2.4 

Gennemsnitlige nettobidrag fordelt på 
ikke-vestlige oprindelseslande, 2014 



-> cd i-Q-q:- i >cli-o=3- 


Figur 2.5 

Gennemsnitlige nettobidrag fordelt på 
vestlige oprindelseslande, 2014 



Anm.: Indvandrernes efterkommere er ikke medtaget. Der er kun vist oprindelseslande, hvor der mindst 
bor 5.000 personer i Danmark. 

Kilde: Egne beregninger på baggrund af Lovmodellens datagrundlag. 


Beregningen af nettobidraget tager som tidligere nævnt udgangspunkt i en detaljeret forde- 
ling af de (faktiske) offentlige udgifter og indtægter, så summen af de individuelle nettobidrag 
svarer til den faktiske offentlige saldo i 2014. 

Den faktiske saldo er påvirket af konjunktursituationen og midlertidige forhold, som derfor vil 
påvirke de beregnede individuelle nettobidrag. Fx er der i 2014 store ekstraordinære 
indtægter fra omlægning af kapitalpensionsordningen og fra pensionsafkastskat (PAL-skat). 

Der kan renses for betydningen af disse midlertidige (særlige) forhold ved at anvende samme 
principper som ved beregningen af den strukturelle saldo - og bruge de skønnede struk- 
turelle niveauer for de respektive indtægts- og udgiftsposter i stedet for de faktiske niveauer. 
Denne korrektion har størst betydning for personer af dansk oprindelse og indebærer, at 
denne gruppe (også) udgør en nettoudgift for de offentlige finanser i 2014, jf. boks 2.3. 

Udgangspunktet for nettobidragsanalyser er som tidligere nævnt, at alle indtægter og udgifter 
for det offentlige fordeles på befolkningen. Således skal indvandreren på lige fod med den 
øvrige befolkning bidrage til finansieringen af de offentlige udgifter - også de udgifter, der 
ikke umiddelbart kan henføres til enkeltpersoner, herunder fx forsvar og offentlige investerin- 
ger. Hvis disse udgifter ikke medtages, og der i højere grad anlægges en marginalbetragt- 
ning, hvor kun de (direkte) personhenførbare indtægter og udgifter medregnes, vil det natur- 
ligvis påvirke resultaterne. Der vil fortsat være en betydelig nettoudgift forbundet med ind- 
vandrere fra ikke-vestlige lande, jf. boks 2.4. 

Boks 2.3 

Korrektion af den offentlige saldo for særlige engangsforhold i 2014 

I beregningerne af den strukturelle saldo korrigeres en række særlige poster til de skønnede strukturelle 
niveauer. Disse poster omfatter bl.a. indtægterne fra selskabsskat, PAL-skat og nordsøindtægter. Endvidere 
justeres der i beregningen af den strukturelle saldo for særlige engangsforhold. Til sammen udgjorde disse 
korrektioner i 2014 en (netto) reduktion af den offentlige saldo på ca. 75 mia. kr. Dette afspejler især, at 
korrektionerne for PAL-skat og afgift på hævet kapitalpension udgjorde henholdsvis -62 mia. kr. og -32 mia. 
kr. 

Skaleres de faktiske niveauer til de strukturelle niveauer for disse poster, medfører det, at overskuddet på 
den offentlige saldo på 28 mia. kr. vendes til et underskud på -46 mia. kr., jf. tabel a. Disse skaleringer 
medfører primært, at nettobidraget for personer af dansk oprindelse forværres. Ud af den samlede korrektion 
på -75 mia. kr. mindskes nettobidraget for personer af dansk oprindelse med -74 mia. kr. Skaleringerne 
medfører, at befolkningsgruppens nettobidrag ændres fra 56 mia. kr. til -17 mia. kr. svarende til, at det 
gennemsnitlige nettobidrag for personer af dansk oprindelse reduceres med 15.000 kr. pr. person. 

Det bemærkes, at der ikke er korrigeret for betydningen af konjunktursituationen i 2014. 


Tabel a 

Korrigerede nettobidrag fordelt på herkomst, 2014 



Samlet nettobidrag, mia. kr. 


Gns nettobidrag, 1.000 kr. 



Faktisk 

saldo 

Ved 

korrektion Forskel 

Faktisk 

saldo 

Ved 

korrektion Forskel 

Dansk oprindelse 

56 

-17 

-74 

11 

-3 

-15 

Indvandrere, vestlig 

6 

5 

-1 

30 

26 

-5 

Efterkommere, vestlig 

-2 

-2 

0 

-70 

-74 

-4 

Indvandrere, ikke-vestlig 

-16 

-16 

0 

-56 

-57 

-1 

Efterkommere, 

ikke-vestlig 

-17 

-17 

0 

-128 

-127 

1 

Hele befolkningen 

28 

-46 

-75 

5 

-8 

-13 


Anm.: Som følge af afrunding summerer herkomstgrupperne ikke nødvendigvis til hele befolkningen. 
Kilde: Egne beregninger på baggrund af Lovmodellens datagrundlag. 

Boks 2.4 

Marginale nettobidrag for vestlige og ikke-vestlige indvandrere 

Udgangspunktet i Finansministeriets nettobidragsanalyser er, at alle indtægter og udgifter for det offentlige 
fordeles på befolkningen. Derved bidrager indvandrere på lige fod med den øvrige befolkning til finansierin- 
gen af de offentlige udgifter. Det svarer til, at indvandrere ved modtagelse af opholdstilladelse i Danmark 
erhverver de rettigheder og pligter, som påhviler den øvrige del af befolkningen. Det er ikke en marginalbe- 
tragtning, der anlægges, men i stedet en gennemsnitsbetragtning. Derfor er alle offentlige udgifter og ind- 
tægter fordelt på befolkningen. 

Andre undersøgelser sigter på at opgøre den marginale effekt af indvandringen på de offentlige finanser ud 
fra en vurdering af, at ikke alle indtægter og udgifter afhænger af befolkningens størrelse. 

En illustration af en sådan marginalberegning er foretaget nedenfor for vestlige og ikke-vestlige indvandrere, 
hvor offentlige indtægter og udgifter fra renter, udbytte, afskrivninger på kapital, overførsler til og fra interna- 
tionale organisationer (fx EU) samt udgifter til det kollektive forbrug og offentlige investeringer ikke er fordelt 
på disse herkomstgrupper. 

Da de udeladte poster i indeværende analyse alle er fordelt fladt ud på befolkningen, medfører den margina- 
le betragtning, at begge herkomstgruppers gennemsnitlige nettobidrag stiger med 30.000 kr. Det samlede 
nettobidrag for vestlige indvandrere øges fra 6 mia. kr. til 12 mia. kr. ved opgørelse på baggrund af margi- 
nalbetragtningen, mens de samlede nettoudgifter for ikke-vestlige indvandrere reduceres fra 16 mia. kr. til 7 
mia. kr ,,jf. tabel b. 

De marginalberegnede nettobidrag ændrer således ikke på, at gruppen af vestlige og ikke-vestlige indvan- 
drere er forbundet med henholdsvis en nettoindtægt og en nettoudgift. Det bemærkes, at indvandrere i 2014 
udgjorde næsten V 2 mio. helårspersoner, hvorfor en ren marginalbetragtning af disse herkomstgruppers net- 
tobidrag ikke vurderes at være retvisende for gruppens påvirkning af de offentlige finanser. 


Tabel b 

Nettobidrag ved henholdsvise marginalbetragtning og gennemsnitlig betragtning af 
indvandringen, 2014 



Samlet nettobidrag, mia. kr. 

Gns. nettobidrag, 1.000 kr. 


"Marginal” 

"Gennem- 

snit” 

Forskel 

"Marginal” 

"Gennem- 
snit” Forskel 

Vestlige indvandrere 

12 

6 

6 

61 

30 30 

Ikke-vestlige indvandrere 

-7 

-16 

9 

-26 

-56 30 


Anm.: Som følge af afrunding svarer den opgjorte forskel ikke nødvendigvis til forskellen på de angivne 
”maginale” og "gennemsnitlige” nettobidrag. 

Kilde: Egne beregninger på baggrund af Lovmodellens datagrundlag. 

Indvandrere fra EU/EØS-medlemslande, herunder 
Østeuropa 

Mere end 90 pct. af indvandrere fra vestlige lande kommer fra andre medlemslande i 
EU/EØS, hvor der er fri bevægelighed af arbejdskraft på tværs af landegrænser. Som følge 
af øst-udvidelsen af EU, har indvandringen fra de nye østlige medlemslande været stigende 
siden 2004. Indvandringen fra disse nye medlemslande har siden 2007 ligget over indvan- 
dringen fra de øvrige EU/EØS-lande. I 2014 udgør indvandrere fra de østeuropæiske med- 
lemslande omkring 40 pct. af gruppen af indvandrere fra vestlige lande. 

Det gennemsnitlige nettobidrag for indvandrere fra EU/EØS-medlemslande er 28.000 kr., 
mens de øvrige indvandrere fra vestlige lande (fx USA, Canada og Australien) bidrager med 
71.000 kr. Det bemærkes, at gruppen af de øvrige vestlige indvandrere som nævnt er relativt 
lille sammenlignet med indvandrere fra EU/EØS-lande. Også indvandrere fra de nyere med- 
lemslande, der er blevet en del af EU siden øst-udvidelsen (EU, øst), bidrager ifølge opgørel- 
sen positivt til de offentlige finanser, jf. tabel 2.2. 


Tabel 2.2 

Nettobidrag til de offentlige finanser for indvandrere fra vestlige lande, 2014 



Nettobidrag i alt 

Personer 

Gennemsnit 


Mia. kr. 

1.000 

1.000 kr. 

Hele befolkningen 

28 

5.641 

5 

Vestlige indvandrere 

6 

203 

30 

- Indvandrere fra EU/EØS-lande 

5 

189 

28 

- heraf EU, øst 

Vz 

81 

7 

- Indvandrere fra øvrige vestlige lande (udenfor EU/EØS) 

1 

13 

71 


Anm.: Antallet af personer er angivet i helårspersoner. EU, øst består af Indvandrere fra de nyere 
medlemslande, der er blevet en del af EU siden ost-udvidelsen fra 2004. 

Kilde: Egne beregninger på baggrund af Lovmodellens datagrundlag. 

Samlet bidrager indvandrere fra EU/EØS-lande med ca. 5 mia. kr., hvoraf indvandrerne fra 
de nye EU-lande bidrager med godt 1/2 mia. kr. Indvandrere fra de øvrige vestlige lande 
bidrager med ca. 1 mia. kr., selvom gruppen er forholdsvis lille. 

Indvandrere fra EU/EØS-lande bidrager i gennemsnit med 23.000 kr. mere til de offentlige 
finanser end gennemsnittet for hele befolkningen. Det høje positive nettobidrag for 
indvandrere fra EU/EØS-lande skyldes, at denne gruppe bidrager til indtægtssiden i næsten 
samme omfang som befolkningen som helhed, men i mindre grad trækker på de offentlige 
udgifter til overførsler og offentlige serviceydelser, jf. figur 2.6 og figur 2.7. 

Årsagen til, at indvandrere fra de nyere EU-lande i gennemsnit bidrager mindre positivt til de 
offentlige finanser end hele gruppen af indvandrere fra EU/EØS-lande er, at denne gruppe 

bidrager mindre til indtægtssiden, hvilket dog delvist opvejes af, at gruppen ligeledes trækker 
mindre på udgifterne til overførsler og offentlige serviceydelser. 


Figur 2.6 

Gennemsnitlige indtægter for vestlige 
indvandrere, 2014 


Figur 2.7 

Gennemsnitlige udgifter for vestlige 
indvandrere, 2014 



1.000 kr. 1.000 kr. 



CD 

si 

T3 


CO 

<St 

CD 

■ Direkte skatter 

■ Sociale bidrag 


Indirekte skatter 
Øvrige indtægter 


■ Overførsler 

■ Individuelt offentligt forbrug 

■ Øvrige udgifter 


Subsidier 

■ Kollektivt offentligt forbrug 


Anm.: EU, øst består af indvandrere fra de nyere medlemslande, der er blevet en del af EU siden øst- 
udvidelsen fra 2004. Direkte skatter indeholder bl.a. kildeskatter, realrenteafgift og selskabsskat. 
Indirekte skatter indeholder produktions- og forbrugsafgifter. Individuelt offentligt forbrug består 
primært af udgifter til offentlige serviceudgifter. 

Kilde: Egne beregninger på baggrund af Lovmodellens datagrundlag. 

Andelen af nettobidragsydere blandt indvandrere fra EU/EØS-lande er 46 pct., hvilket er lidt 
højere end for hele befolkningen. Andelen af nettobidragsydere blandt indvandrere fra de nye 
EU-medlemslande er ligeledes 46 pct. Dette dækker over, at spredningen i nettobidrag er 
lavere for disse grupper end for hele befolkningen. Således er det en mindre andel af 
indvandrerne fra EU/EØS-lande og nye EU-medlemslande, der har et nettobidrag over 
200.000 kr. eller under -200.000 kr., end det er tilfældet for hele befolkningen, jf. figur 2.8. 


Økonomisk analyse: Indvandreres nettobidrag til de offentlige finanser ■ April 2017 


Kapitel 2 


Nettobidrag for indvandrergrupper 


Figur 2.8 

Fordeling af nettobidrag for vestlige indvandrere, 2014 



Hele befolkningen Vestlige indvandrere EU/EØS Øvrige vestlige EU, øst 

indvandrere 

■ under -200.000 kr. -200.000-0 kr. ■ 0-200.000 kr. ■ over 200.000 kr. 


Anm.: Se anmærkning til figur 2.6. 

Kilde: Egne beregninger på baggrund af Lovmodellens datagrundlag. 


Betydningen af opholdsgrundlag for indvandreres 
nettobidrag 

Som nævnt indledningsvis er gruppen af indvandrere en meget sammensat gruppe. Mange 
er kommet til Danmark for at arbejde og studere, nogle er blevet familiesammenført, mens 
andre er kommet som flygtninge og har opnået asyl. Indvandrere, der er kommet til landet 
siden 1997, kan opdeles efter (første) opholdsgrundlag og er på baggrund af disse 
oplysninger inddelt i følgende fire grupper 1 : 

• Asyl mv. (indeholder personer, der har modtaget asyl eller er blevet familiesammenført 
med en asylmodtager) 

• Familiesammenførte (ekskl. familiesammenførte til asylmodtagere) 

• Erhverv 

• Studie mv. 

Hvor gruppen erhverv består af borgere fra EU/EØS-medlemslande, der har opholdskort/regi- 
streringsbevis med henblik på lønarbejde samt af øvrige personer, der i sin tid kom til landet 
med erhvervsmæssig opholdstilladelse. Gruppen studie mv. indeholder praktikanter og 
personer, der kommer til Danmark for at studere, herunder borgere fra EU/EØS. 


1 Der foreligger kun oplysninger om opholdsgrundlag for indvandrere, der er kommet til Danmark efter 1997, og 
det er derfor ikke muligt at opdele alle indvandrere efter opholdsgrundlag i 2014. Nordiske statsborgere er desu- 
den fritaget fra at søge om opholdsdokument/opholdstilladelse og kan derfor heller ikke opdeles i de anvendte 
opholdsgrupper (erhverv, studie, familiesammenføring mv.). Disse begrænsninger påvirker de beregnede nettobi- 
drag til de offentlige finanser for de enkelte opholdsgrupper. 

Gruppen asyl mv. indeholder stort set kun ikke-vestlige indvandrere, mens familie- 
sammenførte består af knap 10 pct. vestlige indvandrere. Opholdsgrupperne erhverv og 
studerende mv. består henholdsvis af ca. 70 pct. og 65 pct. vestlige indvandrere. 

Da der kun foreligger oplysninger angående opholdsgrundlag for personer, der kom til landet 
efter 1997, samt at ovenstående opholdsgrupper ikke er fuldt ud dækkende, indeholder 
opgørelserne i dette afsnit ikke alle indvandrere, der opholdt sig i landet i 2014. Af det 
samlede antal indvandrere er det knap halvdelen, der er opdelt på de fire grupper af 
opholdsgrundlag. 

En opgørelse af nettobidragene for de fire opholdsgrundlagsgrupper viser, at der er store 
forskelle på gruppernes gennemsnitlige nettobidrag. Indvandrere med et arbejdsrelateret 
opholdsgrundlag ( erhverv ) har således et positivt gennemsnitligt nettobidrag på 84.000 kr., 
mens indvandrere, der i sin tid modtog asyl, i gennemsnit udgør en nettoudgift på 163.000 
kr .,jf. tabel 2.3. 

Det er ikke overraskende, at nettobidraget for indvandrere, der har fået asyl eller er blevet 
familiesammenført til asylmodtagere, er markant mindre end for indvandrere, der er kommet 
til Danmark for at arbejde. Der er således forventeligt meget store forskelle i deltagelsen på 
arbejdsmarkedet mellem de to grupper, og der er også store forskelle i, hvor meget der 
trækkes på de offentlige serviceydelser. 

Indvandrere, der i sin tid kom til landet som asylmodtagere, er langt overvejede fra ikke- 
vestlige lande, hvilket er en medvirkende årsag til, at denne herkomstgruppes gennemsnitlige 
nettobidrag er markant lavere end nettobidraget for indvandrere fra vestlige lande. Således 
har personer, der første gang opholdt sig i landet på baggrund af asyl, et samlet negativt 
nettobidrag på ca. 7 mia. kr. i 2014. Som nævnt er heri alene medregnet asylmodtagere, der 
er kommet til landet siden 1997. Modsat bidrager gruppen erhverv med ca. 6 mia. kr. til de 
offentlige finanser i 2014. 

Familiesammeførte og personer, der kom til landet i studieøjemed, har i gennemsnit et 
negativt nettobidrag på henholdsvis -50.000 kr. og -9.000 kr. 

Tabel 2.3 

Nettobidrag til de offentlige finanser opdelt på opholdsgrundlag, 2014 



Nettobidrag i alt 

Personer 

Gennemsnit 


Mia. kr. 

1.000 

1.000 kr. 

Hele befolkningen 

28 

5.641 

5 

Asyl mv. 

-7 

42 

-163 

Familiesammenført 

-3 

66 

-50 

Erhverv 

6 

71 

84 

Studie 

0 

46 

-9 

Øvrige indvandrere 

-5 

262 

-19 


Anm.: Antallet af personer er angivet i helårspersoner. Hvis en person er indvandret til landet flere gange, 
anvendes opholdsgrundlaget fra personens første opholdsgrundlag. 

Kilde: Egne beregninger på baggrund af Lovmodellens datagrundlag. 

At gruppen erhverv i gennemsnit bidrager væsentligt mere end befolkningen som helhed 
skyldes fortrinsvis, at gruppen trækker markant mindre på offentlige serviceydelser og 
overførsler, jf. figur 2.9 og figur 2.10. Som gruppe betragtet bidrager indvandrere med 
erhverv som opholdsgrundlag i omtrent samme omfang til indtægtssiden som befolkningen 
som helhed, hvilket svarer til knap 200.000 kr pr. person. 

Det store negative gennemsnitlige nettobidrag for gruppen af indvandrere, der første gang 
kom til landet som asylmodtagere eller familiesammenført til en asylmodtager, skyldes både, 
at gruppen i gennemsnit bidrager markant mindre til indtægtssiden end befolkningen som 
helhed, og at de i stort omfang trækker på de offentlige serviceydelser og overførsler. 

Gruppen af familiesammenførte bidrager i gennemsnit markant mindre end befolkningen som 
helhed. Dette skyldes først og fremmest, at gruppen bidrager mindre til indtægtssiden. Det 
samme gør gruppen af studerende, der dog ikke i samme omfang modtager offentlige 
overførsler eller trækker på de offentlige serviceydelser. 

Figur 2.9 

Gennemsnitlige indtægter fordelt på 
opholdsgrundlag, 2014 


Figur 2.10 

Gennemsnitlige udgifter fordelt på 
opholdsgrundlag, 2014 


1.000 kr. 


1.000 kr. 


1.000 kr. 


1.000 kr. 



Anm.: Hvis en person er indvandret til landet flere gange, anvendes opholdsgrundlaget fra personens første 
opholdstilladelse. Direkte skatter indeholder bl.a. kildeskatter, PAL-skat og selskabsskat. Indirekte 
skatter består af produktions- og forbrugsafgifter. Individuelt offentligt forbrug består primært af 
udgifter til offentlige serviceudgifter. Kun personer med registreret opholdsgrundlag efter 1997 
indgår. 

Kilde: Egne beregninger på baggrund af Lovmodellens datagrundlag. 

Den store gennemsnitlige nettoudgift til indvandrere, der har fået asyl, afspejler, at hver femte 
person i gruppen er en nettoudgift på mere end 200.000 kr. årligt, mens kun omkring 15 pct. 
bidrager positivt til de offentlige finanser. Til sammenligning er det ca. 60 pct. af de 
indvandrere, der er kommet til Danmark for at arbejde, som bidrager positivt til de offentlige 
finanser, mens få procent af denne gruppe udgør en nettoudgift på mere end 200.000 kr. 
årligt, jf. figur 2.11. 


Figur 2.11 

Fordeling af nettobidrag opdelt på opholdsgrundlag, 2014 

Pct. Pct. 



■ Under -200.000 kr. -200.000 - 0 kr. ■ 0-200.000 kr. b Over 200.000 kr. 


Anm.: Se anmærkning til figur 2.9. 

Kilde: Egne beregninger på baggrund af Lovmodellens datagrundlag. 

Befolkningens bidrag til de offentlige finanser varierer helt naturligt over livet. Børn og unge er 
modtagere af offentlige serviceydelser i form af pasning, skole og uddannelse samt modtage- 
re af offentlige overførsler som fx SU. Samtidig er gruppens skattebetalinger begrænsede, og 
de bidrager derfor negativt til den offentlige saldo. Tilsvarende er ældre, som i høj grad har 
trukket sig tilbage fra arbejdsmarkedet, modtagere af offentlige serviceydelser primært i form 
af sundhed og pleje. Gruppen modtager offentlige overførselsindkomster i form af folkepensi- 
on og boligydelse mv. Afhængigt af beskæftigelsesomfang og udbetalinger fra opsparingsba- 
serede pensioner varierer gruppens skattebetalinger, men for gruppen som helhed overstiger 
de offentlige udgifter skattebetalingerne, og aldersgruppen bidrager derved negativt til de 
offentlige finanser. Personer i den erhvervsaktive alder modtager typisk mindre i offentlige 
serviceydelser end de øvrige aldersgrupper, ligesom aldersgruppen har højere skattebetalin- 
ger end de øvrige aldersgrupper. Personer i den erhvervsaktive alder bidrager derved i gen- 
nemsnit positivt til de offentlige finanser. 

Når man sammenligner forskellige befolkningsgruppers nettobidrag til de offentlige finanser 
(som i kapitel 2), kan en del af de opgjorte forskelle således afspejle forskelle i alderssam- 
mensætningen mellem grupperne. 

I dette kapitel belyses de forskellige indvandrergruppers nettobidrag til de offentlige finanser 
igennem aldersfordelte gennemsnitlige nettobidrag. Disse beskriver variationen i forskellige 
aldersgruppers gennemsnitlige bidrag til de offentlige finanser. Hovedresultaterne af analy- 
serne fremgår af boks 3.1. 

Boks 3.1 

Hovedresultater angående indvandrernes nettobidrag over livet 

• Nettobidraget til de offentlige finanser varierer naturligt igennem livet. Børn, unge og ældre bidrager i 
gennemsnit negativt til de offentlige finanser, mens personer i den erhvervsaktive alder i gennemsnit 
bidrager positivt til de offentlige finanser. 

• For indvandrere fra ikke-vestlige lande er det gennemsnitlige nettobidrag imidlertid negativt for alle 
aldersgrupper - også i de erhvervsaktive aldersgrupper. Det afspejler bl.a., at en forholdsvis stor andel af 
gruppen modtager overførselsindkomst, således at de offentlige indkomstoverførsler i kombination med 
de offentlige serviceydelser, som gruppen modtager, overstiger skatte- og afgiftsbetalingerne på tværs af 
alle aldersgrupperne. 

• De aldersfordelte gennemsnitlige nettobidrag for efterkommere fra ikke-vestlige lande ligger over 
niveauet for indvandrere men ligger generelt under niveauet for personer af dansk oprindelse i den 
erhvervsaktive alder. 

• Størstedelen af forskellen mellem det gennemsnitlige nettobidrag for personer af dansk oprindelse og 
efterkommere kan forklares ved forskelle i alderssammensætning. Dette er især tilfældet for vestlige 
efterkommere. 

• Det relativt lave nettobidrag for indvandrere fra ikke-vestlige lande i de erhvervsaktive aldersgrupper 
afspejler primært en forholdsvis lav erhvervsdeltagelse. 

• Indvandrere fra vestlige EU/EØS-lande bidrager mere til de offentlige finanser på tværs af alders- 
grupperne i den erhvervsaktive alder end indvandrere fra de østlige EU/EØS-lande. 

• Indvandrere, der i sin tid kom til landet som asylansøger eller blev familiesammenført til asylmodtagere, 
bidrager markant negativt til de offentlige finanser på tværs af aldersgrupperne, hvorfor de er med til at 
trække ikke-vestlige indvandreres gennemsnitlige nettobidrag ned. 

• Indvandrere, der kom til landet med erhvervsmæssigt opholdsgrundlag, bidrager i gennemsnit mere til de 
offentlige finanser end befolkningen som helhed i starten af den erhvervsaktive alder, hvorefter 
forskellene udjævnes. 


Nettobidraget til de offentlige finanser varierer 
gennem livet 

Personer i den erhvervsaktive alder står for langt hovedparten af de offentlige indtægter til de 
offentlige finanser i form af betalinger af skatter og afgifter mv. 

De gennemsnitlige betalinger af kildeskatter (herunder personskatter og ejendomsværdiskat- 
ter mv.) stiger indtil slutningen af 40’erne, hvorefter de falder for at ligge på et relativt kon- 
stant niveau fra omkring 65-årsalderen. Udviklingen afspejler, at kildeskatterne stiger, i takt 
med at årgangene træder ind på arbejdsmarkedet og deres lønindkomst stiger. Senere i livet 
falder de gennemsnitlige indtægter fra kildeskatter, i takt med at befolkningen forlader ar- 
bejdsstyrken. De ældre aldersgrupper bidrager dog stadig væsentligt hertil, idet deres pensi- 
onsudbetalinger og tilbageværende arbejdsindkomst beskattes. Indtægterne fra de øvrige 
direkte skatter (herunder primært AM-bidrag og PAL-skat) følger samme udvikling, jf. figur 
3.1. 

Sammen med kildeskatter er betalinger af indirekte skatter (herunder moms, punktafgifter og 
grundskyld mv.) den væsentligste indtægtskilde for det offentlige. De gennemsnitlige indtæg- 

ter fra indirekte skatter har omtrent samme aldersprofil som kildeskatterne, idet de antages at 
følge den disponible indkomst. Bidraget fra selskabsskatter, der er fordelt på individer ud fra 
lønindkomsten, topper omkring 45-50 års alderen og aftager herefter, da en stigende andel i 
de højere aldersgrupper har trukket sig tilbage fra arbejdsmarkedet. Derudover er indtægter- 
ne fra omlægninger af kapitalpension stigende indtil 60-årsalderen og udgør et betydeligt 
bidrag for personer i alderen 50-75 år, hvor de i gennemsnit overstiger 15.000 kr. pr. person. 

De samlede offentlige udgifter pr. person er i gennemsnit næsten ens for alle alderstrin under 
60 år. For børn og unge dækker udgifterne over en række offentlige serviceydelser i form af 
især sundhed, dagpasning og uddannelse, mens udgifterne for voksne (under 60 år) primært 
består af udgifter til overførselsindkomster og i mindre grad udgifter til offentlige serviceydel- 
ser, jf. figur 3.2. For alle aldersgrupper er der desuden udgifter til det kollektive offentlige 
forbrug og offentlige investeringer mv., der som udgangspunkt er fordelt ligeligt over hele 
befolkningen. 


Figur 3.1 

Gennemsnitlige offentlige indtægter fordelt 
på alder, 2014 


Figur 3.2 

Gennemsnitlige offentlige udgifter fordelt på 
alder, 2014 


1.000 kr. 1.000 kr. 



0 10 20 30 40 50 60 70 80 90 100 

■ Kildeskatter kapitalafgift ■ selskabsskat 

■ Øvrige direkte skatter ■ Indirekte skatter ■ Øvrige indtægter 



Anm.: De gennemsnitlige indtægter og udgifter er beregnet på baggrund af helårspersoner. Øvrige direkte 
skatter indeholder bl.a. AM-bidrag og PAL-skat. Indirekte skatter indeholder produktions- og 
forbrugsafgifter. Individuelt offentligt forbrug består primært af udgifter til offentlige serviceydelser, 
mens kollektivt offentligt forbrug indeholder udgifter til forsvar og domstole mv. 

Kilde: Egne beregninger på baggrund af Lovmodellens datagrundlag. 


For personer over 60 år stiger de gennemsnitlige offentlige udgifter med alderen. Det afspej- 
ler blandt andet, at udgifterne til offentlige serviceydelser typisk er højere for ældre personer, 
hvilket primært skyldes udgifterne til sundhed og især pleje (hjemmehjælp og plejehjem), jf. 
figur 3.3. 

Dertil kommer, at udgifterne til overførselsindkomster også stiger med alderen, i takt med at 
flere og flere trækker sig tilbage fra arbejdsmarkedet og modtager overførselsindkomst (efter- 
løn, førtidspension eller folkepension), jf. figur 3.4. Også over folkepensionsalderen stiger 
den gennemsnitlige udgift til overførselsindkomster med alderen. Det dækker blandt andet 
over, at andelen af enlige (som fx får højere folkepension) stiger med alderen, og at de ældre 

pensionister har lavere pensionsudbetalinger end yngre pensionister og dermed (i gennem- 
snit) er berettiget til større indkomstafhængige pensionsydelser (supplerende pensionsydel- 
se, som også kaldes ældrecheck og pensionstillæg). Endelig dækker stigningen i begrænset 
omfang over mulighederne for opsat pension, hvor pensionen kan udskydes mod højere 
pensionsydelser efterfølgende. 


Figur 3.3 

Gennemsnitlige offentlige udgifter til 
serviceydelser fordelt på alder, 2014 

1.000 kr. 1.000 kr. 



■ Sundhed Pleje ■ Udsatte 

■ Daginstitution ■ Uddannelse ■ Øvrige 


Figur 3.4 

Gennemsnitlige offentlige udgifter til 
overførselsindkomster fordelt på alder, 2014 

1.000 kr. 1.000 kr. 



■ Efterløn Folkepension »S.U. 

■ Dagp. Og konthj ■ Førtidspension ■ Øvrige 


Anm.: Pleje består af udgifterne til hjemmehjælp og plejehjem, mens udsatte består af udgifterne til udsatte 
børn og voksne samt handicappede. Under øvrige serviceydelser indgår udgifterne til bl.a. den aktive 
beskæftigelsesindsats og asyl. De gennemsnitlige udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 


Aldersprofilerne for de offentlige indtægter og udgifter indebærer, at det gennemsnitlige net- 
tobidrag er positivt for personer i alderen 28-69 år og negativt for de øvrige aldersgrupper, jf. 
figur 3.5. Det bemærkes, at de høje nettoudgifter for især de 90-100-årige skal ses i lyset af, 
at disse aldersgrupper består af relativt få personer. 


Som nævnt tidligere var der i 2014 store ekstraordinære indtægter fra blandt andet omlæg- 
ning af kapitalpension til aldersopsparing. Hvis der korrigeres for dette (og andre) midlertidige 
forhold mv., reduceres nettobidraget navnlig blandt 50-70-årige. 


Der er imidlertid meget stor individuel variation i størrelsen af nettobidraget i de enkelte al- 
dersgrupper. For eksempel er det omkring en tredjedel af de 70-årige, der bidrager positivt til 
de offentlige finanser, mens lidt under 10 pct. af de 70-årige udgør en nettoudgift på mere 
end 200.000 kr., yT. figur 3.6. Disse forskelle afspejler primært forskelle i henholdsvis arbejds- 
og kapitalindkomst, private pensionsudbetalinger samt individuelle forskelle i trækket på den 
offentlige service, herunder udgifter til sundhed og pleje. 

Figur 3.5 

Gennemsnitlige nettobidrag opgjort pba. af 
den hhv. faktiske og korrigerede saldo på 
alder, 2014 

1.000 kr. 1.000 kr. 



— Faktiske saldo Korrigerede saldo 


Figur 3.6 

Fordeling af nettobidrag pba. den faktiske 
saldo fordelt på alder, 2014 


Pct. Pct. 

Anm.: Udgifterne forbundet med bårne- og ungdomsårene er knyttet til barnet og ikke forældrene, hvilket 
påvirker nettobidraget set over livet. De gennemsnitlige nettobidrag er beregnet på baggrund af 
helårspersoner. Ved beregningen af den korrigerede saldo er den faktiske saldo korrigeret for særlige 
forhold,^ - boks 2.3. 

Kilde: Egne beregninger på baggrund af Lovmodellens datagrundlag. 


Også i de erhvervsaktive aldersgrupper er der store forskelle i størrelsen af nettobidraget. 
Blandt de 40-59 årige er det fx omkring hver fjerde, der bidrager negativt til de offentlige 
finanser, mens omkring 40 pct. blandt de 40-59-årige bidrager positivt med mere end 
200.000 kr. 

Nettobidraget over livet for indvandrere og 
efterkommere 

Også blandt indvandrere og efterkommere er nettobidraget til de offentlige finanser naturligt 
lavest for børn og ældre og størst for personer i de erhvervsaktive aldre. 

Blandt indvandrere fra vestlige lande er det gennemsnitlige nettobidrag omtrent på niveau 
med nettobidraget for personer af dansk oprindelse i de enkelte aldersgrupper. Dog er der en 
tendens til, at nettobidraget er lidt lavere for vestlige indvandrere i de erhvervsaktive aldre, jf. 
figur 3. 7. 

Blandt efterkommere af vestlige indvandrere er det gennemsnitlige nettobidrag på niveau 
med nettobidraget for jævnaldrende af dansk oprindelse. De store udsving i de aldersfordelte 
gennemsnitlige nettobidrag for vestlige efterkommere og de ældre aldersgrupper for vestlige 
indvandrere skyldes, at beregningerne bygger på relativt få observationer. 

Indvandrere fra ikke-vestlige lande bidrager i gennemsnit negativt til de offentlige finanser på 
alle alderstrin - også i de erhvervsaktive aldersgrupper, jf. figur 3.8. Dette afspejler især, at 
beskæftigelsesfrekvensen - og dermed skattebetalingen - er relativt lave blandt indvandrere 
fra ikke-vestlige lande, jf. kapitel 4. 

Forskellene i det aldersfordelte nettobidrag mellem vestlige og ikke-vestlige indvandrere 
skyldes især lavere gennemsnitlige indtægter i form af direkte og indirekte skatter og højere 
gennemsnitlige udbetalinger af overførsler til personer i den erhvervsaktive alder. Det viser, 
at forskellene i de aldersfordelte gennemsnitlige nettobidrag primært knytter sig til forskelle i 
herkomstgruppernes arbejdsmarkedstilknytning, jf. bilag 5. 

Blandt efterkommere af ikke-vestlige indvandrere ligger de gennemsnitlige nettobidrag mel- 
lem niveauet for indvandrere fra ikke-vestlige lande og personer af dansk oprindelse. Det 
afspejler, at efterkommere fra ikke-vestlige lande er bedre integreret på arbejdsmarkedet end 
indvandrere fra ikke-vestlige lande. 


Figur 3.7 

Gennemsnitlige nettobidrag fordelt på 
herkomst og alder, 2014. 

Figur 3.8 

Gennemsnitlige nettobidrag fordelt på 
herkomst og alder, 2014. 



Anm.: Nettobidraget for efterkommere fra ikke-vestlige lande er ikke vist for personer over 45 år på grund 
af meget få observationer. De gennemsnitlige nettobidrag er beregnet på baggrund af 
helårspersoner. 

Kilde: Egne beregninger på baggrund af Lovmodellens datagrundlag. 


Den store variation i de aldersfordelte gennemsnitlige nettobidrag på tværs af herkomstgrup- 
perne medfører, at forskelle i herkomstgruppernes alderssammensætning påvirker gruppens 
gennemsnitlige nettobidrag. For eksempel består indvandrere fra både vestlige og ikke- 
vestlige lande fortrinsvis af personer i den erhvervsaktive alder, mens der er relativt få børn 
og ældre blandt indvandrerne. Personer af dansk oprindelse er derimod i højere grad jævnt 
fordelt i de forskellige aldersgrupper, jf. figur 3.9. 

Figur 3.9 

Alderssammensætning for indvandrere i 
pct., 2014 

Figur 3.10 

Alderssammensætning for efterkommere i 
pct., 2014 

Anm.: Alderen er opgjort ultimo 2014. 

Kilde: Egne beregninger på baggrund af Lovmodellens datagrundlag. 

Mens indvandrere er overrepræsenteret i de erhvervsaktive aldersgrupper, er langt hoved- 
parten af efterkommerne (endnu) børn og unge. Blandt de ikke-vestlige efterkommere er ca. 
91 pct. af personerne under 30 år, jf. figur 3.10. Den markante overrepræsentation af efter- 
kommere blandt børn og unge afspejler først og fremmest, at efterkommerne er børn af ind- 
vandrerne, hvorfor deres aldersfordeling er forskudt med en generation i forhold til indvan- 
drernes aldersfordeling. På sigt vil aldersfordelingen for efterkommere formentlig i højere 
grad komme til at ligne aldersfordelingen for den øvrige befolkning. Dette afhænger dog af 
sandsynligheden for genudvandring blandt indvandrere og deres efterkommere, ligesom det 
forudsætter, at den årlige indvandring ikke svinger over tid. 

Den store overvægt af børn og unge blandt efterkommere vil fx trække i retning af et relativt 
lavt gennemsnitligt nettobidrag for gruppen, fordi børn og unge typisk er en nettoudgift for de 
offentlige finanser. 

På baggrund af de beregnede aldersfordelte gennemsnitlige nettobidrag for herkomstgrup- 
perne er det muligt at beregne det gennemsnitlige nettobidrag i en hypotetisk situation, hvor 
herkomstgrupperne havde den samme alderssammensætning som personer af dansk oprin- 
delse (aldersstandardisering). 


For vestlige indvandrere medfører aldersstandardiseringen et fald i det gennemsnitlige netto- 
bidrag fra 30.000 kr. til 1.000 kr., jf. tabel 3.1. Dette skyldes, at vestlige indvandrere er over- 
repræsenteret i de erhvervsaktive aldre, som i gennemsnit bidrager positivt til de offentlige 
finanser. Aldersstandardiseringen medfører derfor, at disse aldersgrupper tillægges mindre 
vægt, hvorved det gennemsnitlige nettobidrag falder. Da gennemsnittet for personer af dansk 
oprindelse udgør 11.000 kr., betyder aldersstandardiseringen, at det gennemsnitlige nettobi- 
drag for vestlige indvandrere ligger under gennemsnittet for personer af dansk oprindelse. 

Tabel 3.1 

Faktiske og aldersstandardiserede gennemsnitlige nettobidrag, 1.000 kr. 



Faktiske (1) 

Aldersstandardiseret (2) 

Forskel (2)-(l) 

Dansk oprindelse 

11 

11 

0 

Indvandrere, vestlige 

30 

1 

-30 

Efterkommere, vestlige 

-70 

10 

80 

Indvandrere, ikke-vestlige 

-56 

-95 

-39 

Efterkommere, ikke-vestlige 

-128 

-51 

76 


Anm.: Aldersstandardiseringen for herkomstgrupperne tager udgangspunkt i alderssammensætningen for 
personer af dansk oprindelse. 

Kilde: Egne beregninger på baggrund af Lovmodellens datagrundlag. 

Indvandrere fra ikke-vestlige lande er også overrepræsenteret i den erhvervsaktive alder. 
Derfor medfører aldersstandardiseringen ligeledes, at herkomstgruppens gennemsnitlige 
nettobidrag reduceres. Efter aldersstandardiseringen udgør det gennemsnitlige nettobidrag 
for ikke-vestlige indvandrere -95.000 kr. 1 

De aldersstandardiserede gennemsnitlige nettobidrag viser, at en stor del af forskellen mel- 
lem gennemsnittet for hele befolkningen og vestlige efterkommere kan forklares ved forskelle 
i gruppernes alderssammensætning. Således medfører aldersstandardiseringen for vestlige 
efterkommere, at det gennemsnitlige nettobidrag stiger fra -70.000 kr. til 10.000 kr. Det gen- 
nemsnitlige nettobidrag for vestlige efterkommere ville altså have været 80.000 kr. højere, 
hvis herkomstgruppen havde samme alderssammensætning som personer af dansk oprin- 
delse. 

Nettobidraget for efterkommere fra ikke-vestlige lande stiger med 76.000 kr. ved aldersstan- 
dardiseringen. Forskelle i alderssammensætning kan således forklare over halvdelen af 
forskellen i ikke-vestlige efterkommeres og personer af dansk oprindelses gennemsnitlige 
nettobidrag. På trods af den stigning i det gennemsnitlige nettobidrag, som standardiseringen 
medfører, har ikke-vestlige efterkommere dog stadig et negativt gennemsnitligt nettobidrag. 

Aldersstandardiseringen øger således forskellene mellem de gennemsnitlige nettobidrag for 
ikke-vestlige indvandrere og personer af dansk oprindelse, mens aldersstandardiseringen 
indebærer en stor reduktion i forskellene på de gennemsnitlige nettobidrag mellem ikke- 
vestlige efterkommere og personer af dansk oprindelse. Ovenstående peger på, at en vigtig 
forklaring på forskellene i nettobidraget mellem på den ene side indvandrere og efterkomme- 


1 Det bemærkes, at aldersstandardiseringen ikke nødvendigvis giver et mere retvisende billede af de enkelte 
herkomstgruppers gennemsnitlige årlig nettobidrag set over et helt livsforløb. Det skyldes fx, at indvandrere altid 
vil være underrepræsenteret i de lave aldersgrupper (under 1 5 år), fordi indvandrere typisk kommer til landet i 20- 
års alderen, og der er relativt få, som medbringer helt små bom. Ved aldersstandardisering med aldersfordelingen 
blandt personer af dansk oprindelse vil udgiftstrækket for børn og unge derfor blive overvurderet for indvandrere 
fra både vestlige og ikke-vestlige lande. Endvidere sparer det offentlige i praksis udgifter til de ældre aldersgrup- 
per, da indvandrere har større sandsynlighed for (gen)udvandring. 

re fra ikke-vestlige lande og på den anden side personer af dansk oprindelse er forskelle i 
arbejdsmarkedstilknytning. 

Det skal understreges, at der knytter sig en stor usikkerhed til beregningen af de aldersstan- 
dardiserede nettobidrag for efterkommere. Det skyldes, at der som nævnt er relativt få obser- 
vationer for vestlige og ikke-vestlige efterkommere over 40 år. Forud for beregningen af de 
aldersstandardiserede gennemsnitlige nettobidrag er det derfor nødvendigt at forlænge og 
udglatte de aldersfordelte gennemsnitlige nettobidrag for vestlige og ikke-vestlige efterkom- 
mere. Den anvendte metode er baseret på en række beregningstekniske antagelser, jf. boks 
3.2. 


Økonomisk analyse: Indvandreres nettobidrag til de offentlige finanser • April 2017 


43 


44 


Kapitel 3 


Nettobidrag over livet 


Boks 3.2 

Aldersprofiler for efterkommere 

Forud for beregningen af de aldersstandardiserede gennemsnitlige nettobidrag forlænges og udglattes de 
aldersfordelte gennemsnitlige nettobidrag for vestlige og ikke-vestlige efterkommere. 

Det metodemæssige grundprincip er, at nettobidraget for efterkommere fastlægges som et vægtet 
gennemsnit af nettobidraget for henholdsvis indvandrere og personer af dansk oprindelse i de alders- 
grupper (over 30 år), hvor der er meget få efterkommere. Vægten beregnes separat for efterkommere fra 
vestlige og ikke-vestlige lande og opgøres på baggrund af størrelsen af de faktiske nettobidrag for 
efterkommere i alderen 20-65 år - sammenlignet med indvandrere og personer af dansk oprindelse. 

Anvendelsen af denne metode indebærer, at nettobidraget for efterkommere fra ikke-vestlige lande for hvert 
alderstrin over 30 år fastsættes som et vægtet gennemsnit af det tilsvarende nettobidrag for henholsvis 
indvandrere fra ikke-vestlige lande (med vægt på 60 pct.) og personer af dansk oprindelse (med vægt på 40 
pct.). For efterkommere fra vestlige lande er vægten for indvandrere 9 pct., mens personer af dansk 
oprindelse vægter med 91 pct. 

For vestlige efterkommere er den beregnede aldersprofil stort set sammenfaldende med aldersprofilen for 
personer af dansk oprindelse. Dette skyldes, at aldersprofilerne for personer af dansk oprindelse og vestlige 
indvandrere er relativt ens, samt at den estimerede vægt er relativt tæt på én, /A figur a. Da den estimerede 
vægt for de ikke-vestlige efterkommere er tæt på en halv (42 pct.), ligger den forlængede aldersprofil for de 
ikke-vestlige efterkommere omtrent midt imellem aldersprofilerne for personer af dansk oprindelse og de 
ikke-vestlige indvandrere, jf. figur b. 


Figur a 

Forlænget aldersprofil for vestlige 
efterkommere, 2014 

1.000 personer 1.000 personer 



— Dansk oprindelse Indvandrere, vestlige 

— Efterkommere, vestlige Korrigeret 


Figur b 

Forlænget aldersprofil for ikke-vestlige 
efterkommere, i 2014 

1.000 personer 1.000 personer 



Dansk oprindelse Indvandrere, ikke-vestlige 

Efterkommere, ikke-vestlige Korrigeret 


Anm.: De gennemsnitlige nettobidrag er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Indvandrere fra EU/EØS-medlemslande 

De gennemsnitlige nettobidrag i de erhvervsaktive aldersgrupper for indvandrere fra med- 
lemslande af EU/EØS ligger på niveau med befolkningen som helhed, jf. figur 3.11. Dette 
afspejler, at denne gruppe af indvandrere er velintegreret på det danske arbejdsmarked. 
Således svarer de aldersfordelte gennemsnitlige indtægter og udgifter i størrelse og sam- 
mensætning omtrent til befolkningens som helhed, jf. bilag 4. 

I den erhvervsaktive alder ligger det gennemsnitlige nettobidrag for indvandrere fra de nye 
østlige EU-medlemslande generelt under niveauet for indvandrerene fra EU/EØS og befolk- 
ningen som helhed men det er på trods af dette stadig positivt, jf. figur 3.11. Det afspejler, at 
denne gruppe i mindre omfang bidrager til indtægtssiden (fx på grund af relativt lav løn) i form 
af skattebetalinger. Indvandrere fra de nye EU-medlemslande er dog relativt velintegrerede 
på arbejdsmarkedet, hvorfor udgifterne til overførsler for denne gruppe overordnet set om- 
trent svarer til befolkningen som helhed. 


Figur 3.11 

Gennemsnitlige nettobidrag for 
indvandrere fra EU/EØS fordelt på alder, 
2014 


Figur 3.12 

Alderssammensætning for indvandrere fra 
EU/EØS i pct. 



Anm.: EU, ost indeholder de nye EU-medlemslande efter øst-udvidelsen fra 2004. EU, østes derfor også 
indeholdt i EU /EØS. De gennemsnitlige nettobidrag er beregnet på baggrund af helårspersoner. 

Kilde: Egne beregninger på baggrund af Lovmodellens datagrundlag. 

Når indvandrerne fra EU/EØS-lande, såvel som undergruppen af indvandrere fra de nye EU- 
medlemslande, primært består af yngre personer i den erhvervsdygtige alder, er det medvir- 
kende til, at disse grupper af indvandrere bidrager positivt til de offentlige finanser. Indvan- 
drerne fra de nye EU-medlemslande er generelt yngre end gruppen af indvandrere fra 
EU/EØS, jf. figur 3.12. Det afspejler blandt andet, at disse indvandrere generelt har opholdt 
sig kortere tid i landet, da deres oprindelseslande senere er blevet en del af EU og dermed 
ikke tidligere var omfattet af arbejdskraftens frie bevægelighed. 

Indvandrere opdelt efter opholdsgrundlag 

Ligesom for de øvrige befolkningsgrupper varierer de aldersfordelte gennemsnitlige 
nettobidrag på tværs af det opholdsgrundlag, som indvandrerne modtog første gang de kom 
til landet. 

De gennemsnitlige nettobidrag er negative på tværs af aldersgrupperne for opholds- 
grupperne asyl mv. og familiesammenførte, jf. figur 3.13. Endvidere fremgår det, at gruppen 
asyl mv. er den af de undersøgte befolkningsgrupper, som har de laveste aldersfordelte 
gennemsnitlige nettobidrag. 

Indtil midten af 30’erne ligger de aldersfordelte gennemsnitlige nettobidrag for opholds- 
gruppen erhverv generelt over niveauet for befolkningen som helhed, jf. figur 3.14. Det 
hænger naturligt sammen med, at denne gruppes opholdsgrundlag er knyttet til, at de (for 
hovedpartens vedkommende) er i beskæftigelse kort tid efter, de er kommet til Danmark, 
mens en relativt stor andel af befolkningen som helhed fortsat vil være under uddannelse. 
Fra aldersgrupperne i slutningen af 30'erne er denne forskel imidlertid udjævnet. 

De aldersfordelte gennemsnitlige nettobidrag for den gruppe af indvandrere, der oprindeligt 
kom til Danmark i studieøjemed (studie), ligger omtrent på niveau med befolkningen som 
helhed. 



A nm.: Indvandrere kommer typisk til landet i 20-40-års alderen, og da der kun er oplysninger om 

opholdsgrundlag for indvandrere, der er kommet til landet efter 1997, er der relativt få observationer 
med tilknyttet opholdsgrundlag i de ældre og yngste aldersgrupper. De gennemsnitlige nettobidrag er 
beregnet på baggrund af helårspersoner. 

Kilde: Egne beregninger på baggrund af Lovmodellens datagrundlag. 


Ovenstående viser, at der er markante forskelle mellem de aldersfordelte gennemsnitlige 
nettobidrag på tværs af opholdsgrundlag. Langt de fleste indvandrere, der kommer til landet 
for at arbejde, bidrager positivt til de offentlige finanser, mens det modsatte gør sig gældende 

for asylmodtagere og familiesammenførte til asylmodtagere (asy/ mv.) samt øvrige 
familiesammenførte. 

Gruppen af indvandrere, der kom til landet som studerende, består primært af personer i 
20’erne, hvilket afspejler, at denne gruppe af indvandrere kun opholder sig i en begrænset 
periode i landet, jf. figur 3.15. Sammen med de aldersfordelte gennemsnitlige nettobidrag 
peger denne opgørelse på, at det vil have en positiv virkning på de offentlige finanser, hvis 
det i højere grad lykkes at fastholde indvandrere, der kommer til landet for at studere. 

Indvandrere, der i sin tid kom til landet for at arbejde, har en fladere aldersprofil, men består 
ligeledes primært af personer i den erhvervsdygtige alder, hvilket er medvirkende til, at 
gruppen samlet set bidrog med et større mia. beløb til de offentlige finanser. 

Indvandrere, der kom til landet som asylmodtagere eller blev familiesammenført til en asyl- 
modtager, har den fladeste alderssammensætning, jf. figur 3.16. Det afspejler bl.a., at grup- 
pen i højere grad end de øvrige opholdsgrundlagsgrupperinger indeholder børn, hvilket er 
medvirkende til at trække gruppens gennemsnitlige nettobidrag ned. 


Figur 3.15 



Figur 3.16 


Alderssammensætning for indvandrere 


Alderssammensætning for indvandrere 


fordelt på opholdsgrundlag i pct., 2014 


fordelt på opholdsgrundlag i pct., 2014 

Anm.: Indvandrere kommer rypisk til landet i 20-40- års alderen, og da der kun er oplysninger om 

opholdsgrundlag for indvandrere, der er kommet til landet efter 1997, er der relativt få personer 
med tilknyttet opholdsgrundlag i de ældre og yngste aldersgrupper. 

Kilde: Egne beregninger på baggrund af Lovmodellens datagrundlag. 

4. Betydning af integration på 
arbejdsmarkedet 

Som vist i foregående kapitel er forskellene mellem herkomstgruppernes aldersfordelte 
gennemsnitlige nettobidrag primært drevet af forskelle mellem træk på de offentlige 
overførsler og forskelle mellem indtægter fra især skatter og afgifter. Forskellene afspejler 
dermed i høj grad herkomstgruppernes arbejdsmarkedstilknytning, da personer uden 
beskæftigelse i større omfang modtager overførsler fra det offentlige, og dermed i mindre 
omfang bidrager til de offentlige indtægter i form af betalinger af skatter og afgifter. 

I dette kapitel belyses betydningen af beskæftigelse og integration på arbejdsmarkedet for 
størrelsen af nettobidraget til de offentlige finanser, og det undersøges, hvor stor en del af 
forskellene i nettobidraget mellem herkomstgrupperne der kan forklares med forskelle i 
beskæftigelsesomfang mellem grupperne. Flovedresultater fra kapitlet fremgår af boks 4.1. 


Boks 4.1 

Hovedresultater 

• Da beskæftigede personer står for hovedparten af finansieringen af velfærdsstaten, er det nødvendigt, at 
størstedelen af befolkningen i den erhvervsaktive alder er i beskæftigelse. 

• Vestlige indvandreres og deres efterkommeres beskæftigelsesfrekvenser er generelt lavere end 
beskæftigelsesfrekvensen for personer af dansk oprindelse på tværs af aldersgrupperne i den 
erhvervsaktive alder. 

• Ikke-vestlige indvandrere og deres efterkommere har markant lavere beskæftigelsesfrekvenser end 
vestlige indvandrere og deres efterkommere. 

• Ikke-vestlige efterkommere har generelt højere beskæftigelsesfrekvenser end ikke-vestlige indvandrere. 

• En stor del af forskellene i de gennemsnitlige nettobidrag for ikke-vestlige indvandrere og personer af 
dansk oprindelse kan forklares ud fra forskelle i arbejdsmarkedstilknytning. 

• Hvis beskæftigelsesfrekvensen hypotetisk øges for efterkommere og indvandrere til niveauet for 
personer af dansk oprindelse, ville de offentlige finanser bliver forbedret med omkring 20 mia. kr. Heraf 
kan 17 mia. henføres til indvandrere fra ikke-vestlige lande. 


Arbejdsmarkedstilknytning og bidrag til de offentlige 
finanser 

Den enkeltes nettobidrag til de offentlige finanser afhænger i vidt omfang af, om vedkom- 
mende er i beskæftigelse eller modtager overførselsindkomst. Med et gennemsnitligt nettobi- 
drag på 165.000 kr. er beskæftigede personer den eneste af de opgjorte grupper på bag- 
grund af arbejdsmarkedsstatus, der i gennemsnit bidrager positivt til de offentlige finanser. 

Førtidspensionister er den type af overførselsmodtagere, der netto belaster de offentlige 
finanser mest -med en nettoudgift på knap 300.000 kr. i gennemsnit, jf. figur 4.1. 


Figur 4.1 

Gennemsnitlige nettobidrag til de offentlige finanser fordelt på arbejdsmarkedsstatus, 2014 

1.000 kr. 1.000 kr. 



Anm.: Arbejdsmarkedsstatus for personer i alderen 18-64 år er baseret på den registerbaserede 
arbejdsstyrkestatistik. 

Kilde: Egne beregninger på baggrund af Lovmodellens datagrundlag. 

Det positive nettobidrag for personer i beskæftigelse afspejler både, at beskæftigede betaler 
relativt meget i skat (fx indkomstskat og forbrugsskatter) og trækker mindre på de offentlige 
udgifter end personer, der modtager overførselsindkomst, jf. figur 4.2. og figur 4.3. 

Blandt de personer, der ikke er i beskæftigelse, er folkepensionister (personer over 64 år) og 
efterlønsmodtagere de grupper, der i gennemsnit bidrager mest til de offentlige indtægter. 

Det afspejler blandt andet, at disse grupper bidrager relativt meget gennem beskatning af 
arbejdsindkomst og pensionsudbetalinger. Dertil kommer, at mange pensionister har en 
relativt høj disponibel indkomst, der indebærer, at gruppen i gennemsnit bidrager med relativt 
store beløb ved betalinger af forbrugs- og produktionsafgifter. Endelig bidrog grupperne 
specielt i 2014 med relativt høje gennemsnitlige betalinger af afgifter i forbindelse med om- 
lægning eller udbetaling af kapitalpension. 

For modtagere af overførselsindkomst er nettoudgiften som nævnt størst for førtidspensio- 
nister. Det afspejler både, at ydelsesniveauet er relativt højt, og at denne gruppe samlet set 
trækker mest på de offentligt finansierede serviceydelser, herunder sundhed, pleje, hjælp til 
handicappede mv. 

Figur 4.2 

Gennemsnitlige offentlige indtægter fordelt 
på arbejdsmarkedstilknytning, 2014 

1.000 kr. 1.000 kr. 



■ Direkte skatter Indirekte skatter ■ Øvrige indtægter 


Figur 4.3 

Gennemsnitlige offentlige udgifter fordelt på 
arbejdsmarkedstilknytning, 2014 


1.000 kr. 1.000 kr. 



■ Overførsler Serviceydelser ■ Øvrige udgifter 


Anm.: Opgjort på baggrund RAS-status, ultimo november 2014. 
Kilde: Egne beregninger på baggrund af Lovmodellens datagrundlag. 


De markante forskelle i størrelsen af nettobidraget mellem henholdsvis beskæftigede og 
modtagere af overførselsindkomst gælder både for indvandrere og personer af dansk oprin- 
delse, jf. figur 4.4. Nettobidraget for indvandrere i beskæftigelse er imidlertid lavere end for 
personer af dansk oprindelse. 


Figur 4.4 

Gennemsnitlige nettobidrag til de offentlige finanser fordelt på arbejdsmarkedsstatus og 
herkomst, 2014 



Anm.: Kun personer over 18 år er medtaget. Opgjort på baggrund RAS-status, ultimo november 2014. 
Kilde: Egne beregninger på baggrund af Lovmodellens datagrundlag. 

Det bemærkes, at de offentlige nettoudgifter til modtagere af dagpenge og kontanthjælp er 

større blandt indvandrere end for personer af dansk oprindelse. Det afspejler både, at udgif- 
ter til overførselsindkomst og til offentligt finansierede (individuelle) serviceydelser i gennem- 
snit er større for indvandrere. Grunden til, at overførselsudgifterne er størst for indvandrere 
på dagpenge og kontanthjælp, er dels, at en større andel af disse indvandrere bor til leje og 
modtager boligstøtte. Dertil kommer, at indvandrere på dagpenge og kontanthjælp formentlig 
modtager overførselsindkomst i en større andel af året, end tilfældet er blandt personer af 
dansk oprindelse. 

Med de markante forskelle i nettobidraget for henholdsvis beskæftigede og modtagere af 
overførselsindkomst er det åbenlyst, at beskæftigelsesomfanget i en given befolkningsgruppe 
har stor betydning for gruppens gennemsnitlige nettobidrag til de offentlige finanser. 

Det gennemsnitlige nettobidrag fra beskæftigede varierer som nævnt mellem herkomstgrup- 
perne. Beskæftigede indvandrere fra ikke-vestlige lande bidrager markant mindre end vestli- 
ge indvandrere og personer af dansk oprindelse. Dette skyldes især, at de offentlige indtæg- 
ter fra beskæftigede ikke-vestlige indvandrere er lavere end fra beskæftigede blandt de øvri- 
ge herkomstgrupper, hvilket især skyldes lavere betalinger af direkte skatter (fx kildeskatter, 
arbejdsmarkedsbidrag og PAL-skat), jf. figur 4.5. Dette afspejler, at beskæftigede ikke- 
vestlige indvandrere har lavere lønindkomst end beskæftigede af dansk oprindelse, men det 
kan også afspejle, at indvandrere fra ikke vestlige lande er beskæftiget i en mindre andel af 
året (fx som følge af ledighedsperioder) sammenlignet med personer af dansk oprindelse. 
Dertil kommer, at de ekstraordinære indtægter fra PAL-skat og betalinger af afgifter i forbin- 
delse med omlægning eller udbetaling af kapitalpension også bidrager til herkomstforskellene 
i nettobidraget for beskæftigede. 

Det lavere gennemsnitlige nettobidrag afspejler kun i mindre omfang, at beskæftigede ikke- 
vestlige indvandrere modtager mere i overførsler (fx grøn check, børnefamilieydelse og bo- 
ligstøtte) eller trækker mere på de offentlige serviceydelser, jf. figur 4.6. 


Figur 4.5 

Gennemsnitlige offentlige indtægter fra 
beskæftigede fordelt på herkomst, 2014 



■ Øvrige indtægter Indirekte skatter ■ Direkte skatter 


Figur 4.6 

Gennemsnitlige offentlige udgifter til 
beskæftigede fordelt på herkomst, 2014 

1.000 kr. 1.000 kr. 



Dansk oprindelse Indvandrere, Indvandrere, ikke- 
vestlige vestlige 

■ Øvrige udgifter Serviceydelser ■ Overførsler 


Anm.: Kun personer over 18 år er medtaget. 

Kilde: Egne beregninger på baggrund af Lovmodellens datagrundlag. 

For indvandrere fra vestlige lande ligger de aldersfordelte beskæftigelsesfrekvenser generelt 
lidt under niveauet for personer af dansk oprindelse for dem i den erhvervsaktive alder, jf. 
figur 4.7. Den relativt store forskel for de yngre aldersgrupper skyldes især, at mange vestlige 
indvandrere kommer til landet for at studere. De aldersfordelte beskæftigelsesfrekvenser for 
efterkommere af vestlige indvandrere ligger over beskæftigelsesfrekvenserne for vestlige 
indvandrere. 

Beskæftigelsesfrekvensen for indvandrere fra ikke-vestlige lande ligger markant under ni- 
veauet for befolkningen af dansk oprindelse, jf. figur 4.8. Denne forskel er størst blandt de 50- 
59 årige - blandt andet fordi en større andel af indvandrere fra ikke-vestlige lande permanent 
forlader arbejdsstyrken og modtager fx førtidspension. Forskellene i beskæftigelsesfrekvens 
mellem indvandrere fra ikke-vestlige lande og personer af dansk oprindelse aftager fra 60 til 
70 årsalderen, i takt med at befolkningen trækker sig tilbage fra arbejdsmarkedet ved over- 
gang til efterløn og folkepension. 

Efterkommere fra ikke-vestlige lande er bedre integreret på arbejdsmarkedet end jævnaldre- 
ne indvandrere fra ikke-vestlige lande. Det kan blandt andet afspejle, at efterkommere er 
vokset op her i landet og derfor ikke har samme sprogvanskeligheder som deres forældre, 
eller de er bedre uddannet. Men det afspejler også, at indvandrere fra ikke-vestlige lande er 
en meget sammensat gruppe, som fx omfatter personer, der har fået asyl og som - navnlig i 
de første år i Danmark - kan have vanskeligt ved at komme i beskæftigelse. 


Figur 4.7 

Aldersfordelte beskæftigelsesfrekvenser for 
vestlige indvandrere og efterkommere, 2014 


Figur 4.8 

Aldersfordelte beskæftigelsesfrekvenser for 
ikke-vestlige indvandrere og efterkommere, 
2014 



Anm.: Opgjort på baggrund RAS-status, ultimo november 2014. 
Kilde: Egne beregninger på baggrund af Lovmodellens datagrundlag. 

Potentialet ved en forbedret integration af indvandrere 
på arbejdsmarkedet: Hypotetiske scenarier 

De beregnede aldersstandardiserede gennemsnitlige nettobidrag for herkomstgrupperne fra 
kapitel 3 afspejler den hypotetiske situation, hvor indvandrere og efterkommere har den 
samme alderssammensætning som personer af dansk oprindelse. Da indvandrerne typisk 
kommer til landet i starten af den erhvervsaktive alder, kommer disse herkomstgruppers 
alderssammensætning imidlertid aldrig til at ligne alderssammensætningen for befolkningen 
af dansk oprindelse. Beregninger af potentialet for forbedringer af de offentlige finanser ved 
forbedret integration af indvandrere på arbejdsmarkedet bør således tage udgangspunkt i 
herkomstgruppernes faktiske alderssammensætning. 

Ved at opdele herkomstgrupperne på alder og socioøkonomisk status er det muligt, på bag- 
grund af samme fremgangsmåde som ved aldersstandardiseringen i kapitel 3 at beregne de 
standardiserede gennemsnitlige nettobidrag for herkomstgrupperne i en hypotetisk situation, 
hvor herkomstgrupperne har samme socioøkonomiske sammensætning som personer af 
dansk oprindelse. 

Opdelingen af befolkningen i socioøkonomiske grupperinger tager udgangspunkt i befolknin- 
gens arbejdsmarkedsstatus ultimo november 2014 baseret på Danmarks Statistiks Register- 
baserede Arbejdsstyrkestatistik (RAS). RAS-opgørelsen opdeler befolkningen i 32 socioøko- 
nomiske grupperinger, men for at undgå for "tynde" alders- og socioøkonomiske grupperinger 
er der anvendt 6 overordnede grupperinger. De fem herkomstgruppers alders- og socioøko- 
nomiske sammensætning er vist i bilag 5. 

På denne baggrund foretages potentialeberegning af forbedringer af herkomstgruppernes 
gennemsnitlige nettobidrag under to hypotetiske scenarier: 

1. Fuld integration på arbejdsmarkedet medfører, at indvandreres og efterkommernes so- 
cioøkonomiske sammensætning kommer til at svare til den øvrige befolknings sammen- 
sætning på tværs af aldersgrupperne. Dette hypotetiske scenarie medfører fx, at de eks- 
tra personer, der fx kommer i beskæftigelse, betaler det samme i skatter og afgifter og i 
samme omfang trækker på de offentlige overførsler og serviceydelser, som indvandrere 
og efterkommere, der allerede er i beskæftigelse. Dette må formodes at overvurdere ef- 
fekten af øget beskæftigelse blandt indvandrere og efterkommere, da det må forventes, at 
den gennemsnitlige ledige person ikke vil kunne tjene lige så meget ved beskæftigelse 
som den gennemsnitlige person i beskæftigelse. Dermed vil de i mindre grad bidrage med 
skattebetalinger og i højere grad modtage overførsler (fx boligstøtte) og trække på de of- 
fentlige serviceydelser (fx sundhed). Forskelle i de gennemsnitlige nettobidrag vil under 
fuld hypotetisk integration på arbejdsmarkedet afspejle forskelle i herkomstgruppernes al- 
derssammensætning og forskelle i løn- og overførselsindkomstniveau samt forskelle i de 
gennemsnitlige træk på offentlige serviceydelser mv. 

2. Samme nettobidrag som jævnaldrende personer af dansk oprindelse medfører, at det 
gennemsnitlige nettobidrag for indvandrere og efterkommere svarer til jævnaldrende per- 
soner af dansk oprindelse. Således afspejler scenariet, at indvandrere og efterkommere 
opnår samme beskæftigelses- og lønniveau mv. som personer af dansk oprindelse. For- 
skelle i de gennemsnitlige nettobidrag vil med denne beregningsantagelse derfor alene 
afspejle forskelle i herkomstgruppernes køn- og alderssammensætning. 

Det bemærkes, at der er tale om hypotetiske potentialeberegninger, der bygger på meget 
ekstreme forbedringer af navnligt ikke-vestlige indvandreres og deres efterkommeres tilknyt- 
ning til arbejdsmarkedet. Der kan således ikke peges på økonomiske reformer mv., der kan 
forventes at indebære denne forbedring af integrationen. 

Ved fuld integration på arbejdsmarkedet øges ikke-vestlige indvandreres gennemsnitlige 
nettobidrag med 60.000 kr. pr. person i forhold til det faktiske gennemsnitlige nettobidrag. 
Dette afspejler især ikke-vestlige indvandreres lavere tilknytning til arbejdsmarkedet. Hvis det 
yderligere antages, at ikke-vestlige indvandrere (opdelt på køn, alder) har samme nettobidrag 
som jævnaldrende personer af dansk oprindelse, øges det gennemsnitlige nettobidrag med 
yderligere 66.000 kr. pr. person, jf. tabel 4.1. 


Tabel 4.1 

Herkomstgruppernes gennemsnitlige nettobidrag ved fuld hypotetisk integration på 
arbejdsmarkedet og ved samme nettobidrag som jævnaldrende af dansk oprindelse, 1.000 kr. 
i 2014 




Gennemsnitlige nettobidrag 


Forskel 



Faktiske 1 * 

Fuld 
integration 
på arbejds- 
markedet 

Nettobidrag 

som 

jævnaldrende 
af dansk opr. 

Bidrag til 
arbejds- 
markeds- 
tilknytning 

Bidrag fra 
løn, 
arbejdstid 
mv. 

Samlet 

forskel 


(1) 

(2) 

(3) 

(2)-(l) 

(3)-(2) 

(3)-(l) 

Dansk oprindelse 

13 

13 

13 

0 

0 

0 

Indvandrere, vestlige 

34 

41 

44 

7 

3 

10 

Efterkommere, vestlige 

-69 

-62 

-67 

7 

-5 

2 

Indvandrere, 

ikke-vestlige 

-55 

5 

71 

60 

66 

126 

Efterkommere, 

ikke-vestlige 

-128 

-120 

-109 

8 

11 

19 


1) De faktiske gennemsnitlige nettobidrag for herkomstgrupperne adskiller sig fra de opgjorte 

gennemsnit i de foregående kapitler, da udvandrede og døde er udeladt i ovenstående, idet der ikke 
forelægger RAS-oplysninger for disse. På grund af afrunding kan de angivne forskelle afvige fra de 
umiddelbare forskelle mellem de standardiserede gennemsnitlige nettobidrag og de faktiske 
gennemsnitlige nettobidrag. 

Kilde: Egne beregninger på baggrund af Lovmodellens datagrundlag. 

Sammenlignes gruppen af ikke-vestlige indvandrere med en gruppe af personer af dansk 
oprindelse med tilsvarende alderssammensætning, kan knap halvdelen af ikke-vestlige ind- 
vandreres lavere gennemsnitlige nettobidrag dermed forklares ved forskelle i deres socio- 
økonomiske status (herunder især lavere beskæftigelsesfrekvens blandt ikke-vestlige ind- 
vandrere). Den resterende del skyldes lavere gennemsnitlige nettobidrag (opdelt på køn, 
alder og arbejdsmarkedstilknytning), der blandt andet er et resultat af, at indvandrere i be- 
skæftigelse har lavere lønindkomst, modtager mere i overførsler og i nogle tilfælde har korte- 
re arbejdstid 1 . 

Beregningerne peger på, at der er et stort potentiale for at styrke de offentlige finanser, hvis 
indvandrere (og deres efterkommere) i højere grad opnår beskæftigelse. Hvis indvandrere og 
efterkommere i gennemsnit havde samme beskæftigelses- og overførselsfrekvens som 
jævnaldrende personer af dansk oprindelse, ville de offentlige finanser samlet set blive for- 
bedret med i størrelsesordenen 20 mia. kr jf. tabel 4.2. 


Tabel 4.2 

Hypotetisk forbedring af de offentlige finanser, hvis indvandrere og efterkommere har samme 
tilknytning til arbejdsmarkedet som jævnaldrende af dansk oprindelse, 2014 



Vestlige lande 

Ikke-vestlige lande 1 alt 


Indvandrere Efterkommere 

Indvandrere Efterkommere 

Mia. kr. 

Bidrag fra fuld integration 

1 0 

17 i ; 


Kilde: Egne beregninger på baggrund af Lovmodellens datagrundlag. 


Langt hovedparten kan henføres til et hypotetisk potentiale fra indvandrere af ikke-vestlige 
lande, men der er også et potentiale fra de øvrige herkomstgrupper, herunder indvandrere fra 
vestlige lande og efterkommere fra ikke-vestlige lande. 

Det forholdsvis begrænsede potentiale fra indvandrere fra vestlige lande afspejler, at denne 
gruppes beskæftigelsesfrekvens er tæt på beskæftigelsesfrekvensen for personer af dansk 
oprindelse. 

Hvis efterkommere fra ikke-vestlige lande havde samme beskæftigelses- og overførselsfre- 
kvens som personer af dansk oprindelse, ville de offentlige finanser potentielt kunne blive 
forbedret med 1 mia. kr. At potentialet for denne gruppe også er forholdsvis begrænset dæk- 
ker over, at efterkommere fra ikke-vestlige lande hovedsageligt består af børn og unge, hvor 
standardiseringen for forskelle i arbejdsmarkedstilknytning spiller en mindre rolle. 


1 Det bemærkes, at standardiseringen for forskelle i arbejdsmarkedstilknytning er baseret på den registerbaserede 
arbejdsstyrkestatistik, der angiver arbejdsmarkedsstatus på et givet tidspunkt i året (ultimo november). Nettobi- 
draget afspejler derimod indkomstforhold mv. for hele året. Da indvandrere fra navnlig ikke-vestlige lande typisk 
har en løsere tilknytning til arbejdsmarkedet end personer med dansk oprindelse, vil arbejdsomfanget målt over 
hele året for indvandrere, der er i beskæftigelse i november, typisk være lavere end blandt personer med dansk 
oprindelse. Det bidrager isoleret set til at undervurdere den beregnede stigning i nettobidraget ved fuld integration 
på arbejdsmarkedet. 

Selv hvis det hypotetisk antages, at efterkommere har helt samme gennemsnitlige nettobi- 
drag til de offentlige finanser som personer med dansk oprindelse (opdelt på køn og alder), 
vil efterkommere af vestlige og ikke-vestlige indvandrere fortsat medføre en betydelig gen- 
nemsnitlig nettoudgift. Det afspejler grundlæggende, at børn og unge er forbundet med of- 
fentlige udgifter - uanset om det er børn af dansk oprindelse eller efterkommere. 

5. Tidligere undersøgelser 


En række tidligere analyser og rapporter har belyst indvandreres og efterkommeres nettobi- 
drag til de offentlige finanser. Da indvandringens betydning for de offentlige finanser kan 
opgøres på flere måder, afhænger analysernes resultater af den valgte metode. I det følgen- 
de sammenlignes fire nyere undersøgelser af indvandringens økonomiske konsekvenser for 
de offentlige finanser med resultaterne i Finansministeriets analyse. Endeligt redegøres der 
også for Finansministeriets tidligere besvarelser angående bidraget til de offentlige finanser 
fra indvandrere fra Østeuropa. 

Analyserne fra andre institutioner viser ligesom Finansministeriets analyse, at indvandrere fra 
vestlige lande bidrager positivt til de offentlige finanser, herunder indvandrere fra EU's med- 
lemslande. Tilsvarende viser analyserne baseret på DREAM-modellen, at indvandrere fra 
ikke-vestlige lande udgør en nettoudgift for de offentlige finanser. 


Undersøgelser på baggrund af DREAM-modellen 

En lang række af de analyser, der tidligere er lavet af indvandrere og efterkommeres samle- 
de nettobidrag til de offentlige finanser, er baseret på beregninger på DREAM-gruppens 
makroøkonomiske model (DREAM), og det dertilhørende generationsregnskab. Ved bereg- 
ning af herkomstgruppernes nettobidrag til de offentlige finanser foretages en samlet økono- 
misk fremskrivning med DREAM-modellen, hvorefter den primære saldo fordeles ud på her- 
komstgrupperne på baggrund af generationsregnskabet ved anvendelse af forskellige forde- 
lingsnøgler. Den sidstnævnte del svarer i princippet til metoden i Finansministeriets opgørel- 
se, idet der dog i Finansministeriets analyse tages udgangspunkt i faktiske udgifter og ind- 
tægter i det betragtede år. 

I en analyse fra DREAM fra 2014 er de samlede nettoudgifter til indvandrere fra ikke-vestlige 
lande opgjort til 4,1 mia. kr. i 2014. DREAMs vurdering af de offentlige nettoudgifter for ind- 
vandrere og efterkommere er foretaget, før data for det pågældende år forelå. Der er således 
tale om en fremskrivning af udgiftsudviklingen baseret på DREAMs generelle fremskrivning af 
den økonomiske udvikling og en fremskrivning af de forventede ind- og udvandringer. Da 
DREAMs analyse tager udgangspunkt i den offentlige saldo ekskl. renteudgifter (den såkald- 
te primære saldo), skal Finansministeriets resultater renses for renteudgifter for at være 
sammenlignelige. Derved bliver nettoudgiften til indvandrere fra ikke-vestlige lande 15,3 mia. 
kr. Der er altså en markant forskel mellem de to opgørelser på 11,2 mia. kr. Jf. tabel 5.1. 

Tilsvarende afviger de to opgørelser for efterkommere fra ikke-vestlige lande, hvor Finansmi- 
nisteriet opgør nettoudgifterne til 2,9 mia. kr. mere end DREAM. Derimod giver de to opgø- 
relser stort set samme resultater for indvandrere og efterkommere fra vestlige lande. 

Tabel 5.1 

Samlede nettobidrag fordelt på herkomst for 2014 på baggrund af den primære saldo, mia. kr. 



Finansministeriet 

DREAM 

Forskel 

Dansk oprindelse 

62,9 

-16,0 

78,8 

Indvandrere, vestlige 

6,5 

6,0 

0,5 

Efterkommere, vestlige 

-1,6 

-1,6 

0,0 

Indvandrere, ikke-vestlige 

-15,3 

-4,1 

-11,2 

Efterkommere, ikke-vestlige 

-16,6 

-13,8 

-2,9 

Hele befolkningen 

35,8 

-29,4 

65,3 


Anm.: Ovenstående opgørelse af Finansministeriets nettobidrag afviger fra de hidtidige opgørelser i 
analysen, idet denne opgørelse tager udgangspunkt i den primære saldo, der opgøres ekskl. 
renteudgifter. De angivne nettobidrag fra DREAMs opgørelse afviger lidt fra de tal, der er 
offentliggjort i rapporten fra Rockwoolfonden. Det skyldes, at tallene i rapporten er beregnet som et 
gennemsnit for perioden 2013-2015, mens der her alene er medtaget opgørelsen for 2014, som 
Finansministeriet har fået udleveret fra DREAM. 

Kilde: Indvandrere og danskeres nettobidrag til de offentlige finanser, Rockwoolfonden (2014) samt egne beregninger. 

Beregningerne fra DREAM er baseret på en fremskrivning til 2014 med 2008 som basis- 
år/udgangsår. Dvs. udgifterne og indtægterne er målt i 2008 og herefter modelfremskrevet til 
2014. DREAMs analyse tager derudover udgangspunkt i en strukturel ligevægt, som afviger 
fra den faktiske økonomiske situation, hvor blandt andet beskæftigelsen og ledigheden er 
renset for konjunkturernes påvirkning. Finansministeriets opgørelse tager derimod udgangs- 
punkt i de faktiske udgifter og indtægter i 2014. Da beskæftigelsen ligger under det normale 
og ledigheden over det normale i 2014, tenderer denne forskel i metoden til at trække i ret- 
ning af, at nettobidraget til den offentlige sektor for alle befolkningsgrupper er lavere i Fi- 
nansministeriets opgørelse end i DREAMs. At den primære saldo på trods af dette er positiv 
med 35,8 mia. kr. i Finansministeriets opgørelse og negativ med 29,4 mia. kr. i DREAMs 
opgørelse skal først og fremmest tilskrives de store ekstraordinære indtægter fra omlægning 
af kapitalpensionsordningen og fra pensionsafkastskat (PAL-skat). 

En nærmere sammenligning af de to opgørelser viser dog, at det først og fremmest er an- 
vendelsen af forskellige fordelingsnøgler, der er årsagen til den markante forskel i det bereg- 
nede nettobidrag for indvandrere og efterkommere fra ikke-vestlige lande. 

På indtægtssiden fordeler DREAM fx provenuet fra selskabsskatter og pensionsafkastskat 
(PAL-skat) ligeligt med samme beløb til alle voksne i befolkningen. I Finansministeriets opgø- 
relse er disse poster fordelt på baggrund af henholdsvis den enkeltes lønindkomst og pensi- 
onsformue, da det vurderes, at disse fordelingsnøgler i højere grad afspejler den enkeltes 
bidrag til det samlede provenu fra henholdsvis selskabsskat og PAL-skat 1 . Anvendelse af 
forskellige fordelingsnøgler på disse poster bidrager isoleret set til at forklare 3,4 mia. kr. af 
forskellen i de samlede nettobidrag for indvandrere fra ikke-vestlige lande,/, tabel 5.2. 


1 Det bemærkes, at de nødvendige registeroplysninger for at kunne fordele PAL-skatten efter de individuelle 
pensions formuer først er blevet tilgængelige i 2016, dvs. efter DREAMs analyse. 

Tabel 5.2 


Forskel mellem Finansministeriets og DREAMs opgørelse af nettobidraget for indvandrere og 
efterkommere fra ikke-vestlige lande i 2014, mia. kr. 

Indvandrere, ikke-vestlige 

Efterkommere, ikke-vestlige 

Finansministeriet 

-15,3 

-16,6 

DREAM 

-4,1 

-13,8 


Forskel 

-11,2 

-2,9 

Herfra bidrag fra anvendelse af forskellige 
fordelingsnøgler: 

- Selskabsskat 

- 1,0 

-0,2 

- PAL-skat 

-2,4 

-0,5 

- Indirekte skatter 

-2,7 

-1,5 

- Tjenestemandspensioner 

-0,8 

-0,4 

- Beskæftigelsesindsats 

-0,8 

0,0 

- Asyl 

-1,3 

0,0 

- Retsvæsen 

-0,9 

-0,6 

- Øvrige (Beregnet residualt) 

-1,3 

0,3 


Anm.: Bidraget fra de enkelte poster er beregnet ved at anvende DREAMs fordelingsnøgler i stedet for de 
fordelingsnøgler, der er anvendt i denne analyse. Se anmærkning til tabel 5.1. 

Kilde: DREAM samt egne beregninger. 


På udgiftssiden er udgifter til restvæsen, beskæftigelsesindsats (fx sagsbehandlere i jobcen- 
tre mv.) samt udgifter til asyl i DREAM ligeledes fordelt ligeligt med samme beløb på hele 
befolkningen. I Finansministeriets opgørelse er udgifter til retsvæsen derimod fordelt skøns- 
mæssigt ud fra registeroplysninger om indsættelser i fængsler, domsafsigelser mv., mens 
udgifter til beskæftigelsesindsats er fordelt på de borgere (dagpenge og kontanthjælpsmod- 
tagere), der reelt trækker på de pågældende ydelser/medarbejdere. Endelig er der med 
hensyn til asyludgifter beregnet en skønsmæssig enhedsudgift, som er pålagt personer, der 
fik asyl i 2014. Forskelle i fordelingsnøgler på disse tre områder bidrager samlet til at forklare 
3,0 mia. kr. af forskellen på de to opgørelser. 

Derudover fordeler DREAM udgifterne til tjenestemandspensioner ud på de personer, der 
modtager disse pensioner og behandler dermed overførslen på samme måde som overfør- 
selsindkomster (fx kontanthjælp eller folkepension). Finansministeriet fordeler derimod tjene- 
stemandspensionerne fladt ud på befolkningen, da der reelt er tale om (udskudt) aflønning af 
offentligt ansatte, og derfor behandles udbetalinger af tjenestemandspension på samme 
måde som offentlige lønudgifter, der ikke kan individualiseres. 

Med hensyn til fordelingen af de indirekte skatter (fx moms) anvender både Finansministeriet 
og DREAM den disponible indkomst som fordelingsnøgle. Finansministeriet anvender de 
faktiske registrerede disponible indkomster i 2014, mens DREAM anvender modelberegnede 

disponible indkomster for de enkelte grupper ud fra antagelser om beskæftigelse, lønniveau 
mv. for de enkelte befolkningsgrupper. 

Ovennævnte forhold kan forklare stort set hele forskellen mellem DREAMs og Finansministe- 
riets beregninger af det samlede nettobidrag for indvandrere fra ikke-vestlige lande. Men det 
skal understreges, at det forholdsvis lille uforklarede bidrag, der er residualberegnet, kan 
dække over en række modsatrettede forhold. Fx fordeler DREAM i modsætning til 
Finansministeriet udgifterne til børnefamilieydelse og børnetilskud på børnene, mens Fi- 
nansministeriet fordeler disse udgifter på de voksne i husstanden. Denne forskel medfører, at 
disse udgifter ved DREAMs opgørelse i højere grad pålægges ikke-vestlige efterkommere, 
mens de i Finansministeriets opgørelse pålægges ikke-vestlige indvandrere. 


SFI (2016) 


I en undersøgelse fra Københavns Universitet og SFI belyses nettobidraget til de offentlige 
finanser for indvandrere fra gamle og nye EU-medlemslande, der er kommet til efter øst- 
udvidelsen i 2004. I undersøgelsen beregnes således ikke nettobidrag for hele befolkningen, 
hvilket vanskeliggør en sammenligning af de to opgørelsesmetoder. 

Beregningerne bygger på registeroplysninger for alle personer med statsborgerskab i et 
andet EU-medlemsland. SFIs definition af indvandrere fra EU afviger således fra Finansmini- 
steriets definition, der bygger på Danmarks Statistiks definition af indvandrere opdelt på 
oprindelsesland. Danmarks Statistiks definition af indvandrere og efterkommere indebærer, 
at personens eget statsborgerskab ikke har betydning for kategoriseringen. Indvandrere, som 
får dansk statsborgerskab, forbliver defineret som indvandrere. 

Undersøgelsens definition af nettobidragsbegrebet indeholder følgende elementer fra ind- 
tægtssiden: indkomstskat, ejendomsskat, arbejdsmarkedsbidrag og indirekte skatter, hvor 
sidstnævnte er beregnet som 24,5 pct. af den disponible indkomst. 

På udgiftssiden er indregnet offentlige overførsler og offentligt forbrug. Udgifterne til daginsti- 
tution, uddannelse, hospitalsvæsen, sygesikring, tandpleje og retsvæsen er individualiseret 
på baggrund af modelberegninger og aktivitetsmål. 

De medtagne udgifts- og indtægtsområder indeholder de væsentligste individspecifikke ind- 
tægts- og udgiftsområder, men er ikke fuldt dækkende for de offentlige indtægter og udgifter. 
Flere større indtægts- og udgiftsområder er således ikke dækket - herunder selskabsskatter, 
PAL-skat, subsidier og offentlige investeringer. Det vurderes, at omtrent lige store andele af 
de offentlige indtægter og udgifter er medtaget. 

På baggrund af det opgjorte nettobidragsbegreb finder SFI blandt andet, at statsborgere fra 
de gamle og nye medlemslande sammenlagt bidrog med henholdsvis 2,9 og 0,5 mia. kr. i 
2013. Dette svarer til, at statsborgere fra de gamle og nye medlemslande i gennemsnit bidrog 
med henholdsvis 33.000 og 7.000 kr. til de offentlige finanser i 2013, jf. tabel 5.3. Sidstnævn- 
te er således på niveau med resultaterne af Finansministeriets analyse af det gennemsnitlige 


Økonomisk analyse: Indvandreres nettobidrag til de offentlige finanser ■ April 2017 


Kapitel 5 


Tidligere undersøgelser 


nettobidrag fra indvandrere fra de nye medlemslande, der i denne analyse ligeledes er op- 
gjort til 7.000 kr., jf. kapitel 2. 

I lighed med Finansministeriets nettobidragsanalyse finder SFI, at statsborgere fra EU- 
medlemslande påvirker de offentlige finanser positivt. 

Endvidere finder SFI, at de samlede og gennemsnitlige nettobidrag fra begge grupper af 
statsborgere fra EU-medlemslande har været stigende siden 2010. 


Tabel 5.2 

Samlede og gennemsnitlige nettobidrag for indbyggere med statsborgerskab fra de gamle og 
nye EU-medlemslande for perioden 2002-2013, kr i 2013-priser 



Samlede nettobidrag, 

mia. kr. 

Gns. nettobidrag, 1.000 kr. 


Gamle 

Nye 

Gamle 

Nye 

År 

medlemslande medlemslande 

medlemslande 

medlemslande 

2002 

2,0 

- 

38 

- 

2003 

1,9 

- 

34 

- 

2004 

1,7 

-0,1 

30 

-6 

2005 

1,8 

0,0 

31 

0 

2006 

1,7 

0,1 

28 

4 

2007 

1,7 

0,3 

25 

11 

2008 

1,7 

0,5 

23 

13 

2009 

1,2 

0,3 

16 

7 

2010 

0,8 

0,0 

10 

1 

2011 

1,1 

0,1 

14 

2 

2012 

2,6 

0,4 

31 

6 

2013 

2,9 

0,5 

33 

7 


Kilde: SFI, Martinsen & Rotger (2016). 


DA (2016) 


Analysen Borgere fra 3. verdenslande med ophold til erhverv er en god forretning for de 
offentlige kasser af Dansk Arbejdsgiverforening (DA) finder, at de undersøgte grupper af 
indvandrere bidrager positivt til de offentlige finanser. 

Beregningerne bygger dels på Danmarks Statistiks personregistre, hvorfra indvandrergrup- 
pernes indkomstskattebetalinger og træk på indkomstoverførsler mm. opgøres for 2013, dels 
på DREAM-modellen, der fordeler de øvrige indtægter og udgifter. 


Økonomisk analyse: Indvandreres nettobidrag til de offentlige linanser • April 2017 


63 


64 


Kapitel 5 


Tidligere undersøgelser 


DAs definition af indvandrere fra Østeuropa svarer omtrent til Finansministeriets definition af 
indvandrere fra de nye EU-medlemslande. Førstnævntes definition indeholder dog ikke ind- 
vandrere med dansk statsborgerskab, ligesom indvandrere fra Kroatien ikke er medtaget, da 
landet først blev medlem af EU i 2013. Indvandrere fra 3. verdenslande med ophold til er- 
hverv er defineret på baggrund af opholdsgrundlag, i lighed med Finansministeriets definition 
af indvandrere med ophold til erhverv, hvoraf førstnævnte er ekskl. indvandrere fra europæi- 
ske lande. Finansministeriets definition af erhverv bygger imidlertid på indvandrerens op- 
holdsgrundlag ved første indvandring, ligesom definition af opholdsgrundlaget erhverv ikke er 
enslydende i de to undersøgelser. 

DA finder, at indvandrere fra Østeuropa bidrager positivt til de offentlige finanser med i gen- 
nemsnit 13.000 kr. pr. person (2016-niveau). Bidraget overstiger således Finansministeriets 
opgørelse af det gennemsnitlige nettobidrag for den sammenlignelige gruppe af indvandrere 
fra de nye EU-medlemslande, der udgør 7.000 kr. pr. person (2014-niveau). 

Modsat opgør DA nettobidraget fra indvandrere fra 3. verdenslande med ophold til erhverv til 
62.000 pr. person (2016-niveau), hvilket er under niveauet for Finansministeriets opgørelse af 
den relativt sammenlignelige gruppe af indvandrere med ophold til erhverv, som Finansmini- 
steriet opgør til at bidrage med 84.000 kr. pr. person (2014-niveau). 

Undersøgelsens resultater viser således i lighed med Finansministeriets analyse, at de to 
grupper af indvandrere bidrager positivt til de offentlige finanser. 


DEA (2016) 


Analysen fra november 2016 Er højtuddannede indvandrere en god forretning for Danmark ?, 
foretaget af tænketanken DEA finder, at højtuddannede indvandrere i gennemsnit bidrager 
positivt til de offentlige finanser. 

Den undersøgte gruppe består af personer med udenlandsk statsborgerskab, der indvandre- 
de i perioden 2003 til 2013 for at arbejde, og som opholdt sig i landet i 2014. Endvidere inde- 
holder gruppen kun indvandrere med udenlandsk statsborgerskab, der er defineret som 
højtuddannede på baggrund af deres jobfunktion. 

For udenlandske statsborgere, der medbragte en ægtefælle af udenlandsk herkomst og/eller 
børn, medtages hele familiens bidrag til de offentlige finanser, mens det for udenlandske 
statsborgere, der ankom alene til Danmark, kun er dennes bidrag, der medregnes. 

På indtægtssiden indgår skattebetalinger, mens udgiftssiden indeholder overførselsindkom- 
ster og træk på de offentlige services, hvor sidstnævnte er fordelt på baggrund af aktivitets- 
mål, mens de øvrige indtægter og udgifter er direkte træk fra Danmarks Statistiks registre. 
Disse indtægts- og udgiftsområder dækker kun en mindre del af de samlede offentlige ind- 
tægter og udgifter. 

Analysen viser, at højtudannede udenlandske statsborgere uden medbragt familie i gennem- 
snit opholder sig i landet i 5V2 år og bidrager med godt 130.000 kr. om året til de offentlige 

Kapitel 5 


Tidligere undersøgelser 


finanser. Ligeledes finder analysen, at udenlandske statsborgere med medbragte familier i 
gennemsnit opholder sig i landet i ca. 10 år og bidrager med knap 220.000 kr. Analysen 
finder endvidere, at højtuddannede udenlandske statsborgere fra vestlige såvel som ikke- 
vestlige lande i gennemsnit bidrager positivt. 


Tidligere svar til Folketinget 

Finansministeriet har i to folketingsspørgsmål fra henholdsvis 2013 og 2014 redegjort for 
virkningen af indvandringen fra Østeuropa på de offentlige finanser. Afgrænsningen af per- 
sonerne, der indgår i de to besvarelser afviger dog, idet besvarelsen fra 2013 tager ud- 
gangspunkt i indvandrere fra Østeuropa, mens besvarelsen fra 2014 tager udgangspunkt i 
østeuropæiske statsborgere 2 . 

Afgrænsningen af de offentlige indtægter og udgifter er næsten sammenfaldende i de to 
besvarelser. Dog henregnes indtægterne fra forbrugsafgifter som 15 og 20 pct. af den per- 
sonlige disponible indkomst i henholdsvis besvarelsen fra 2013 og 2014. Derudover indehol- 
der begge opgørelser samme overordnede poster. Således indgår indtægter fra indkomst- 
skatter, forbrugsafgifter samt udgifter til overførsler og offentligt forbrug. Opgørelserne dæk- 
ker således ikke samtlige indtægter og udgifter, som i indeværende analyse. 

I svaret til Folketinget fra april 2013 redegjorde Finansministeriet således for, at indvandrin- 
gen af arbejdskraft fra Østeuropa havde omtrent neutral virkning på de offentlige finanser. 
Opgørelsen viste for 2010, at de daværende ca. 53.000 indvandrere fra Østeuropa i 2010 
bidrog med 0,0 mia. kr. 

I svaret til Folketinget fra februar 2014 opgør Finansministeriet indvandrere fra Østeuropa til 
at være en nettoudgift på 0,5 mia. kr. i 2010. Forskellen afspejler blandt andet, at sidstnævn- 
te besvarelse bygger på Østeuropæiske statsborgere, der opholder sig i landet. Denne grup- 
pe består i højere grad af børn og unge end gruppen af indvandrere fra Østeuropa. Det bi- 
drager til, at en afgrænsning på baggrund af statsborgerskab medfører et mindre nettobidrag 
end ved afgrænsninger ud fra oprindelseslandet. Dertil kommer, at ved afgrænsninger ud fra 
statsborgerskab vil indvandrere, der opnår dansk statsborgerskab, udgå af analysen. Det 
bidrager formentlig også til, at nettobidraget er lavere ved afgrænsninger ud fra statsborger- 
skab, end når gruppen afgrænses ud fra oprindelsesland. 

Indeværende analyse viser, at de ca. 81.000 daværende indvandrere fra de nye EU- 
medlemslande 3 i 2014 bidrog med 0,6 mia. kr. 


2 Østeuropa var i besvarelsen fra 2013 defineret som Malta, Cypern, Polen, Ungarn, Estland, Letiand, Litauen, 
Slovenien, Tjekkiet, Slovakiet, Bulgarien og Rumænien, mens Østeuropa i besvarelsen fra 2014 var ekskl. Malta 
og Cypern. 

3 I forhold til definitionen af Østeuropa anvendt i besvarelsen fra 2014 indeholder indeværende analyses definiti- 
on af nye Østeuropæiske EU-medlemslande yderligere Kroatien. 

Det bemærkes, at opgørelser af forskellige befolkningsgruppers bidrag til de offentlige finan- 
ser er forbundet med usikkerhed, idet de blandt andet hviler på beregningstekniske antagel- 
ser angående fordelingen af indtægter og udgifter, hvilket påvirker resultaterne. Resultaterne 
påvirkes endvidere af de konjunkturforhold mv., der gjorde sig gældende i de pågældende år, 
som opgørelserne foretages i. 

Bilag 1 

Bilag 1 . Individualisering af 
indtægter og udgifter 


For en række indtægter og udgifter foreligger denne individualisering umiddelbart i Danmarks 
Statistiks registre. Det er fx tilfældet for indkomstskatter, ejendomsskatter samt udgifter til 
overførselsindkomster. 

For øvrige indtægter og udgifter er individualiseringen så vidt muligt foretaget på baggrund af 
registeroplysninger om enhedsudgifter og aktivitetsmål fra personregistre (fx udgifter til ud- 
dannelse, sundhed og børnepasning) eller ved lovmodelberegninger ud fra gældende regler 
(fx vægtafgift og registreringsafgift). 

For en række indtægts- og udgiftsområder foreligger der ikke registeroplysninger, der direkte 
afspejler den enkeltes træk på - eller bidrag til de offentlige finanser. I disse tilfælde anven- 
des forskellige fordelingsnøgler til individualiseringen, jf. boks 1, tabel 1 og tabel 2. 

Individualisering 


Boks 1 

Overordnede principper bag individualiseringen af de offentlige indtægter og udgifter 

De enkelte poster på den offentlige saldo er individualiseret på baggrund af følgende principper: 

1. Poster der i forvejen er individualiseret, hvorved posten direkte kan henføres til de pågældende personer 
(fx de fleste personskatter og indkomsterstattende overførsler, jf. tabel 1). 

2. Poster der er beregnet ud fra gældende regler og satser på baggrund af personregistre. 

3. Poster der er fordelt på baggrund af enhedspriser og aktivitetsmål fra personregistrene. 

4a. Poster der er fordelt ligeligt ud på befolkningen på baggrund af den andel af året personen har boet i 
landet. 

4b. Poster der er fordelt ligeligt ud på den voksne del af befolkningen på baggrund af den andel af året 
personen har boet i landet. 

4c. Poster der er fordelt proportionalt med disponibel indkomst. 

4d. Poster der er fordelt proportionalt med lønindkomst. 

4e. Poster der er fordelt proportionalt med pensionsformue. 

For en række indtægts- og udgiftsposter er det ikke entydigt, hvorledes individualisering skal foretages. 

Dette gælder fx for indtægterne fra selskabs- og produktionsskatter og udgifter til kollektivt forbrug. 

Herudover er områder, hvor der ikke er tilstrækkeligt dækkende registeroplysninger. En fuldstændig 
individualisering af de offentlige finanser fordrer derfor anvendelse af en række antagelser og 
fordelingsnøgler. 4a-4e henviser til sådanne fordelingsnøgler. 

Væsentlige poster, hvor der ikke forligger registeroplysninger inkluderer, indtægterne fra moms og 
produktions- og importskatter. Disse poster er individualiseret på baggrund af disponibel indkomst. 
Indtægterne fra selskabsskatter er fordelt ud på befolkningen på baggrund af den enkeltes lønindkomsten. 

Til individualisering af det offentlige forbrug er bl.a. anvendt opgørelser fra Økonomi- og Indenrigsministeriet 
og fra Socialministeriet. 

Individualisering 


Tabel 1 

Oversigtstabel over de anvendte individualiseringsprincipper, jf. boks 1, for hovedposterne på den 


offentlige saldo 


1 . 

2. 

3. 4a. 4b. 

4c. 4d. 

4e. Øvrige 

Indtægter 

Kildeskatter 

X 





Afgifter på hævede kapitalpensioner 

X 





Øvrige direkte skatter 

- AM-bidrag 

X 

X 




- Vægtafgift 


X 




- Selskabsskat (ekskl. Nordsø) 




X 


- Selskabsskat (Nordsø) 



X 



- Realrenteafgift 





X 

- Medielicens 



X 



Moms fra husholdningerne 




X 


Øvrige indirekte skatter 

- Produktions-, import- og forbrugsskatter 




X 


- Registreringsafgift fra husholdningerne 


X 




- Ejendomsskatter fra husholdningerne 

X 





Øvrige sociale bidrag 



X X 


X 

Øvrige udgifter 

X 


X X 

X 

X 


Udgifter 


Indkomstoverførsler 

X 

X 





Subsidier (ekskl. løntilskud) 






X 

Løntilskud 



X 




Individuelt offentligt forbrug 

X 

X 

X 

X 



Kollektivt offentligt forbrug 




X 



Øvrige udgifter 

X 



X 

X 

X 

Tabel 2 

Offentlige indtægter og udgifter i 2014 opdelt på anvendte fordelingsnøgler, jf. boks 1 



1. 

2. 

3. 

4a. 

4b. 

4c. 

4d. 

4e. 

Indtægter (mia. kr.) 

559 

8 

13 

64 

9 

301 

56 

53 

Pct. af samlede indtægter 

52 

1 

1 

6 

1 

28 

5 

5 

Udgifter (mia. kr.) 

306 

201 

142 

284 

12 

32 

27 

0 

Pct. af samlede udgifter 

29 

19 

14 

27 

1 

3 

3 

0 


Kilde: Egne beregninger på baggrund af Lovmodellens datagrundlag. 

Bilag 2. Definition af 
indvandrere og efterkommere 


I denne analyse er både anvendt Danmarks Statistiks definition af indvandrere og efterkom- 
mere og Danmarks Statistiks afgrænsning af vestlige og ikke-vestlige lande. 


Indvandrere 

En indvandrer er født i udlandet. Ingen af forældrene må være både danske statsborgere og 
født i Danmark. Hvis der ikke findes oplysninger om nogen af forældrene, og personen er 
født i udlandet, opfattes personen også som indvandrer. 


Efterkommere 

En efterkommer er født i Danmark. Ingen af forældrene må være både danske statsborgere 
og født i Danmark. Hvis der ikke findes oplysninger om nogen af forældrene, og personen er 
udenlandsk statsborger, opfattes personen også som efterkommer. Når en eller begge foræl- 
dre, der er født i Danmark, opnår dansk statsborgerskab, vil deres børn ikke blive klassifice- 
ret som efterkommere. Fastholder danskfødte forældre imidlertid begge et udenlandsk stats- 
borgerskab, vil deres børn blive klassificeret som efterkommer. 


Person af dansk oprindelse 

En person af dansk oprindelse er en person - uanset fødested - der har mindst én forælder, 
der både er dansk statsborger og født i Danmark. 


Oprindelsesland 

Oprindelsesland er dannet ud fra følgende regler: 

• Når ingen af forældrene kendes, er oprindelseslandet defineret ud fra personens egne 
oplysninger. Er personen indvandrer, antages det, at oprindelseslandet er lig med føde- 
landet. Er personen efterkommer, antages det, at oprindelseslandet er lig med statsbor- 
gerskabslandet. 

• Når kun én forælder kendes, defineres oprindelseslandet ud fra dennes fødeland. Hvis 
dette er Danmark, bruges statsborgerskabslandet. 

• Når begge forældre kendes, defineres oprindelsesland ud fra moderens fødeland, hen- 
holdsvis statsborgerskabsland. 

Vestlige/lkke-vestlige lande: 

Vestlige lande: Alle 28 EU-lande samt Andorra, Island, Liechtenstein, Monaco, Norge, San 
Marino, Schweiz, Vatikanstaten, Canada, USA, Australien og New Zealand. 

Ikke-vestlige lande: Alle øvrige lande. 

Bilag 3. Offentlig saldo 

O 

pd 

.elt 


på herkomst 

















Tabel 1 

Offentlige saldo i mia. 

kr. fordelt på indtægter, udgifter og herkomst, 2014 






Dansk Indvandrere, 
oprindelse vestlige 

Efter- 

kommere, 

vestlige 

Indvandrere, 

ikke-vestlige 

Efter- 

kommere, 

ikke-vest. 

Alle 


Kildeskatter 

344,8 

12,5 

0,7 

13,4 


1,8 

373,1 


Afgifter på hævede 
kapitalpensioner 

68,4 

1,2 

0,1 

0,6 


0,0 

70,3 


Selskabsskat 

47,4 

2,0 

0,1 

2,0 


0,3 

51,9 


Øvrige direkte skatter 

143,4 

4,7 

0,3 

4,4 


0,7 

153,5 


Øvrige indirekte skatter 

291,3 

11,5 

0,7 

14,0 


2,3 

319,8 


Sociale bidrag 

18,7 

0,7 

0,0 

0,9 


0,1 

20,4 


Øvrige indtægter 

67,3 

3,0 

0,2 

4,1 


0,7 

75,2 


Indtægter i alt 

981 

36 

2 

39 


6 

1.064 











Overførselsudgifter 11 

285,5 

8,7 

0,7 

22,5 


3,2 

320,6 


- S.U. 

17,4 

0,6 

0,1 

1,2 


0,8 

20,2 


- Dagpenge 

16,2 

1,2 

0,1 

2,0 


0,4 

19,7 


- Sygedagpenge 

11,0 

0,4 

0,0 

1,0 


0,1 

12,5 


- Barselsdagpenge 

8,1 

0,5 

0,0 

0,7 


0,2 

9,5 


- Kontanthjælp 

13,0 

0,6 

0,1 

5,4 


0,4 

19,4 


- Førtidspension 

35,4 

0,6 

0,1 

5,2 


0,2 

41,4 


- Efterløn 

15,5 

0,3 

0,0 

0,3 


0,0 

16,1 


- Folkepension 

111,5 

2,6 

0,1 

1,9 


0,0 

116,1 


- Øvrige overførsler 

57,4 

2,0 

0,2 

5,0 


1,1 

65,7 


Subsidier 

36,8 

1,3 

0,1 

2,0 


0,3 

40,5 


Individuelt off. forbrug 21 

334,3 

8,5 

1,8 

15,2 


12,2 

372,0 


- Sundhed 

90,3 

2,5 

0,3 

4,0 


1,2 

98,4 


- Pleje 

36,3 

0,9 

0,1 

0,8 


0,1 

38,1 


- Udsatte 31 

46,9 

0,5 

0,1 

1,7 


1,5 

50,8 


- Daginstitution 

25,0 

0,2 

0,5 

0,3 


2,1 

28,0 

Offentlig saldo opdelt på herkomst 


Tabel 1 (fortsat) 

Offentlige saldo i mia. kr. fordelt på indtægter, udgifter og herkomst, 2014 



Dansk 

oprindelse 

Indvandrere, 

vestlige 

Efter- 

kommere, 

vestlige 

Indvandrere, 

ikke-vestlige 

Efter- 

kommere, 

ikke- 

vestlige 

Alle 

- Uddannelse 

85,7 

2,3 

0,5 

3,4 

6,0 

98,0 

- Beskæftigelsesindsats 

7,1 

0,4 

0,0 

1,2 

0,2 

8,9 

- Asyl og integration 

0,0 

0,0 

0,0 

1,4 

0,0 

1,4 

- Øvrig indiv. off. forbrug 

43,0 

1,7 

0,2 

2,4 

1,1 

48,5 

Kollektivt off. forbrug 

130,5 

5,2 

0,6 

8,3 

4,1 

148,7 

- Retsvæsen 

8,8 

0,3 

0,0 

1,4 

0,9 

11,5 

- Øvrig kollektivt forbrug 

121,7 

4,9 

0,5 

6,9 

3,2 

137,2 

Øvrige udgifter 

137,8 

5,6 

0,6 

7,2 

3,0 

154,1 

Udgifter i alt 

925 

29 

4 

55 

23 

1.036 


Nettobidrag 56 6 -2 -16 -17 28 


Anm.: Indtægts- og udgiftsområderne er fordelt på herkomstgrupper efter de beskrevne principper for 

individualiseringen i bilag 1. Som følge af afrunding summer de enkelte delposter ikke nødvendivis 
til de samlede indtægter og udgifter, ligesom summen af herkomstgrupperne ikke nødvendigvis 
summer til hele befolkningen. 

1) Tjenestemandspensioner er "flyttet” fra overførselsudgifter til øvrige udgifter. 

2) Individualiseringen af det individuelle offentlige forbrug tager udgangspunkt i Økonmi- og 
Indenrigsministeriets opgørelse, men er blevet suppleret med yderligere udgiftsområder (den aktive 
beskæftigelsesindsats, asyl samt udsatte). Det individuelle offentlige forbrug er derudover blevet 
opjusteret med overførsler til privat- og efterskoler samt økonomisk støtte givet efter Lov om en 
aktiv socialpolitik. Opjusteringen er ledsaget af en tilsvarende nedjustering af overførsler og øvrige 
udgifter. 

3) Udgifter til udsatte er baseret på datagrundlaget for Socialpolitisk Redegørelse (2016), Social- og 
Indenrigsministeriet. Udgifterne til sundhed og pleje er blevet ned justeret i forhold til Økonomi- og 
Indenrigsministeriets normale opgørelse for at tage højde for overlap mellem udgifterne til udsatte. 

Kilde: Egne beregninger på baggrund af Lovmodellens datagrundlag. 

Bilag 4. Indtægter og udgifter 
opdelt på alder 


Indvandrere og efterkommere fra vestlige og 
ikke-vestlige lande 


Figur 1 

Gennemsnitlige offentlige indtægter for 
vestlige indvandrere opdelt på alder, 2014 


Figur 2 

Gennemsnitlige offentlige udgifter for 
vestlige indvandrere opdelt på alder, 2014 


1.000 kr. 1.000 kr. 



0 10 20 30 40 50 60 70 80 90 

■ Kildeskatter Kapitalafgift ■ Selskabsskat 

■ Direkte skatter ■ Indirekte skatter ■ Øvrige indt. 


1.000 kr. 1.000 kr. 



Kollek. Off. forbrug ■ Øvrige udg. 


Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Gennemsnitlige indtægter og udgifter 


Figur 3 

Gennemsnitlige offentlige indtægter for 
ikke-vestlige indvandrere opdelt på alder, 
2014 


Figur 4 

Gennemsnitlige offentlige udgifter for 
ikke-vestlige indvandrere opdelt på alder, 
2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 


Figur 5 

Gennemsnitlige offentlige indtægter for 
vestlige efterkommere opdelt på alder, 2014 

Figur 6 

Gennemsnitlige offentlige udgifter for 
vestlige efterkommere opdelt på alder, 2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Bilag 4 


Gennemsnitlige indtægter og udgifter 


Figur 7 

Gennemsnitlige offentlige indtægter for 
ikke-vestlige efterkommere opdelt på alder, 
2014 

Figur 8 

Gennemsnitlige offentlige udgifter for 
ikke-vestlige efterkommere opdelt på alder, 
2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 


Indvandrere opdelt efter oprindelseslandets 
EU/EØS-tilhørsforhold 


Figur 9 

Gennemsnitlige offentlige indtægter for 
indvandrere fra EU/EØS-lande opdelt på 
alder, 2014 



Figur 10 

Gennemsnitlige offentlige udgifter for 
indvandrere fra EU/EØS-lande opdelt på 
alder, 2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Bilag 4 


Gennemsnitlige indtægter og udgifter 


Figur 11 

Gennemsnitlige offentlige indtægter for 
indvandrere fra østlige EU-lande opdelt på 
alder, 2014 


Figur 12 

Gennemsnitlige offentlige udgifter for 
indvandrere fra østlige EU-lande opdelt på 
alder, 2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 


Indvandrere opdelt efter opholdsgrundlag 


Figur 13 

Gennemsnitlige offentlige indtægter for 
asylmodtagere mv. opdelt på alder, 2014 

Figur 14 

Gennemsnitlige offentlige udgifter for 
asylmodtagere mv. opdelt på alder, 2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Gennemsnitlige indtægter og udgifter 


Figur 15 

Gennemsnitlige offentlige indtægter for 
familiesammenførte opdelt på alder, 2014 

Figur 16 

Gennemsnitlige offentlige udgifter for 
familiesammenførte opdelt på alder, 2014 



Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 


Figur 17 

Gennemsnitlige offentlige indtægter for 
personer med erhvervsmæssigt 
opholdsgrundlag opdelt på alder, 2014 


Figur 18 

Gennemsnitlige offentlige udgifter for 
personer med erhvervsmæssigt 
opholdsgrundlag opdelt på alder, 2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Bilag 4 


Gennemsnitlige indtægter og udgifter 


Figur 19 

Gennemsnitlige offentlige indtægter for 
indvandrere med studiemæssigt 
opholdsgrundlag opdelt på alder, 2014 


Figur 20 

Gennemsnitlige offentlige udgifter for 
indvandrere med studiemæssigt 
opholdsgrundlag opdelt på alder, 2014 

Anm.: De gennemsnitlige indtægter og udgifter er beregnet på baggrund af helårspersoner. 
Kilde: Egne beregninger på baggrund af Lovmodellens datagrundlag. 

Bilag 5 

Bilag 5. Arbejdsmarkedsstatus 
opdelt på alder og herkomst 


Figur 1 

Personer af dansk oprindelse opdelt på 
alder og socioøkonomisk status, 2014 

Figur 2 

Personer af dansk oprindelse opdelt på 
alder socioøkonomisk status, 2014 

Anm.: Opgjort på baggrund af den registerbaserede arbejdsstyrkestatistik 2014. Pensionister og efterlønnere 
omfatter folkepensionister samt modtagere af efterløn og fleksydelse. Førtidspensionister mv. 
indeholder bl.a. personer i revalideridering og ressourceforløb. Arbejdsløse omfatter modtagere af 
dagpenge og kontanthjælp. Figur 2 indeholder et aldersmæssigt udsnit af figur 1 af hensyn til 
sammenligneligheden med tilsvarende figurer for efterkommere. 

Kilde: Egne beregninger på baggrund af Lovmodellens datagrundlag. 

Bilag 5 


Socioøkonomiske status 


Figur 3 

Indvandrere fra vestlige lande opdelt på 
alder og socioøkonomisk status, 2014 

Figur 4 

Efterkommere fra vestlige lande opdelt på 
alder og socioøkonomisk status, 2014 

Anm.: Se anmærkningstekst til figur log figur 2. 

Kilde: Egne beregninger på baggrund af Lovmodellens datagrundlag. 


Figur 5 

Indvandrere fra Ikke-vestlige lande opdelt 
på alder og socioøkonomisk status, 2014 

Figur 6 

Efterkommere fra ikke-vestlige lande opdelt 
på alder og socioøkonomisk status, 2014 

Anm.: Se anmærkningstekst til figur log figur 2. 

Kilde: Egne beregninger på baggrund af Lovmodellens datagrundlag. 

